qundao/data-zh-poetry huggingface dataset:
寄居元职方北第呈西邻盛进士
作者：王迈
朝代：宋

解褐去乡里，宦游一纪馀。抱戚今来归，茫然无屋庐。暮瞻还林鸟，朝羡趋渊鱼。渊林各有归，曾不鱼鸟如。元侯雅好义，假我舍北居。入门扫埃？，闲草以次锄。贫贱谁顾门，岂必容高车。馀杭众富家，碧瓦侵太虚。土木虽无情，亦与儒冠疏。所幸并舍贤，昔年同诗书。何兹瓦砾陋，复尔邻璠玙。乡田及同井，此义无忽诸。
寄居元职方北第呈西邻盛进士
作者：王迈
朝代：宋
体裁：古风

解褐去乡里，宦游一纪馀。抱戚今来归，茫然无屋庐。暮瞻还林鸟，朝羡趋渊鱼。渊林各有归，曾不鱼鸟如。元侯雅好义，假我舍北居。入门扫埃�，闲草以次锄。贫贱谁顾门，岂必容高车。馀杭众富家，碧瓦侵太虚。土木虽无情，亦与儒冠疏。所幸并舍贤，昔年同诗书。何兹瓦砾陋，复尔邻璠玙。乡田及同井，此义无忽诸。
寄延平史君马德大天骥二首
作者：王迈
朝代：宋

日诵江干饯别诗，端平局面改嘉熙。调元金鼎人黄发，宣化朱轓君白眉。否泰从来更代禅，乾坤此去愿平夷。狂生迂阔真无用，饱饭山中倒接䍦。君正青春我鬓丝，春闱旧梦是耶非。九方皋马分明瘦，百里奚牛自在肥。欲去寻盟谈缱绻，又愁钩党起几微。乘车戴笠俱随分，怀美人兮心奋飞。
寄延平史君马德大天骥二首·其一
作者：王迈
朝代：宋

日诵江干饯别诗，端平局面改嘉熙。调元金鼎人黄发，宣化朱轓君白眉。否泰从来更代禅，乾坤此去愿平夷。狂生迂阔真无用，饱饭山中倒接䍦。
寄延平史君马德大天骥二首·其一
作者：王迈
朝代：宋

日诵江干饯别诗，端平局面改嘉熙。
调元金鼎人黄髮，宣化朱轓君白眉。
否泰从来更代禅，干坤此去愿平夷。
狂生迂阔真无用，饱饭山中倒接䍦。
寄延平史君马德大天骥二首·其二
作者：王迈
朝代：宋

君正青春我鬓丝，春闱旧梦是耶非。
九方皋马分明瘦，百里奚牛自在肥。
欲去寻盟谈缱绻，又愁鈎党起几微。
乘车戴笠俱随分，怀美人兮心奋飞。
寄延平史君马德大天骥二首·其二
作者：王迈
朝代：宋

君正青春我鬓丝，春闱旧梦是耶非。九方皋马分明瘦，百里奚牛自在肥。欲去寻盟谈缱绻，又愁钩党起几微。乘车戴笠俱随分，怀美人兮心奋飞。
寄惠安吴簿明辅子良权南安宰二首
作者：王迈
朝代：宋

南安只是旧南安，敏手为之便好看。事办要先心肯办，才难须信县无难。锦遭伤后从新制，琴不调时改旧弹。见说笑谈理繁剧，公馀何惜筑诗坛。邑人见说渐相安，更把西山作样看。有社有民行志易，不宽不猛得中难。设施新法须明允，掩盖前愆莫纠弹。便作真王何用假，安排旗鼓即斋坛。
寄惠安吴簿明辅子良权南安宰二首·其一
作者：王迈
朝代：宋

南安只是旧南安，敏手为之便好看。
事办要先心肯办，才难须信县无难。
锦遭伤后从新制，琴不调时改旧弹。
见说笑谈理繁剧，公余何惜筑诗坛。
寄惠安吴簿明辅子良权南安宰二首·其一
作者：王迈
朝代：宋

南安只是旧南安，敏手为之便好看。事办要先心肯办，才难须信县无难。锦遭伤后从新制，琴不调时改旧弹。见说笑谈理繁剧，公馀何惜筑诗坛。
寄惠安吴簿明辅子良权南安宰二首·其二
作者：王迈
朝代：宋
体裁：七言律诗

邑人见说渐相安，更把西山作样看。有社有民行志易，不宽不猛得中难。设施新法须明允，掩盖前愆莫纠弹。便作真王何用假，安排旗鼓即斋坛。
寄惠州陈史君真卿
作者：王迈
朝代：宋

千仞罗浮山，蓬莱分左股。有诏陈太丘，剖符为地主。皇皇太丘门，德星之所聚。前光盛胚胎，后来纷众甫。共惟休斋公，遗教垂邹鲁。君侯其闻孙，风烈不忝祖。继以诗书帅，遗爱比召杜。君侯其英嗣，真清亦如父。向者位于朝，穹官可拾取。不能枉尺寻，矧肯效媚妩。翩然乞一麾，来此开藩府。此郡旧富饶，广中号乐土。年来困军须，炎火无冷釜。邻盗闯其藩，烧痕未全补。嘘枯待仁风，醒暍仰膏雨。迎辂两朱幡，驩呼十万户。朝宣上德意，夕问民疾苦。为渠作丰年，愁叹变歌舞。得结数十辈，万物气可吐。行奏循良功，入布承明武。走也山林人，本无素宦谱。妄言宗社事，屡犯君相怒。缉缉恶樊绳，眈眈畏关虎。归欤结茆庵，课仆理蔬圃。馀子易炎凉，眼前何足数。君侯谊薄云，寄诗倾肺腑。
寄惠州陈史君真卿
作者：王迈
朝代：宋

千仞罗浮山，蓬莱分左股。
有诏陈太丘，剖符为地主。
皇皇太丘门，德星之所聚。
前光盛胚胎，后来纷众甫。
共惟休斋公，遗教垂邹鲁。
君侯其闻孙，风烈不忝祖。
继以诗书帅，遗爱比召杜。
君侯其英嗣，真清亦如父。
嚮者位于朝，穹官可拾取。
不能枉尺寻，矧肯效媚妩。
翩然乞一麾，来此开藩府。
此郡旧富饶，广中号乐土。
年来困军须，炎火无冷釜。
邻盗闯其藩，烧痕未全补。
嘘枯待仁风，醒暍仰膏雨。
迎辂两朱幡，驩呼十万户。
朝宣上德意，夕问民疾苦。
为渠作丰年，愁嘆变歌舞。
得结数十辈，万物气可吐。
行奏循良功，入布承明武。
走也山林人，本无素宦谱。
妄言宗社事，屡犯君相怒。
缉缉恶樊绳，眈眈畏关虎。
归欤结茆庵，课仆理蔬圃。
余子易炎凉，眼前何足数。
君侯谊薄云，寄诗倾肺腑。
寄林少忠因为家叔再留之馆
作者：王迈
朝代：宋

择师难似择良医，争得奇功指俗迷。每羡君才如扁鹊，能为后学发醯鸡。作文须有夺胎法，卞惑先须刮膜篦。子侄明年看骨换，所求不止在刀圭。年来师道孰知尊，温饱何缘得浼君。鸿雁暂为粱稻计，牛羊谁为牧刍勤。琴书到处聊娱目，羽翼生时要薄云。我偶书田收一熟，向来正亦病人芸。
寄林少忠因为家叔再留之馆·其一
作者：王迈
朝代：宋

择师难似择良医，争得奇功指俗迷。
每羡君才如扁鹊，能为后学发酰鸡。
作文须有夺胎法，卞惑先须刮膜篦。
子侄明年看骨换，所求不止在刀圭。
寄林少忠因为家叔再留之馆·其一
作者：王迈
朝代：宋

择师难似择良医，争得奇功指俗迷。每羡君才如扁鹊，能为后学发醯鸡。作文须有夺胎法，卞惑先须刮膜篦。子侄明年看骨换，所求不止在刀圭。
寄林少忠因为家叔再留之馆·其二
作者：王迈
朝代：宋

年来师道孰知尊，温饱何缘得浼君。鸿雁暂为粱稻计，牛羊谁为牧刍勤。琴书到处聊娱目，羽翼生时要薄云。我偶书田收一熟，向来正亦病人芸。
寄林少忠因为家叔再留之馆·其二
作者：王迈
朝代：宋

年来师道孰知尊，温饱何缘得浼君。
鸿鴈暂为粱稻计，牛羊谁为牧刍勤。
琴书到处聊娱目，羽翼生时要薄云。
我偶书田收一熟，向来正亦病人芸。
寄林教授龟从
作者：王迈
朝代：宋

我生麋鹿羣，岩穴性所乐。
寓城看病女，踪迹良踸踔。
神明倘见怜，医药须课效。
便当归旧庐，谁爱入此闹。
炎暑甚蒸炮，矮屋如笼罩。
欠伸尺蠖形，低垂木鸡貌。
清晨得君书，衔繫新州教。
慈恩叙同年，转盼梦一觉。
我于端平初，蓬山叨直儤。
批鳞咈神龙，编鬚犯关豹。
一斥褫三官，连年绝廪稍。
我罪坐狂愚，令受人繫敲。
君胡二十年，无由极比较。
今又深入南，正坐不能巧。
羣儿益纷拏，疾足逞超趠。
我辈履羊肠，所历极确硗。
宦海走千帆，好风纵篙棹。
我辈航一苇，无缘出泥淖。
世道日以艰，大厦摧栋桡。
边尘日以纷，衝梯设矢炮。
逆潮陆成渊，苦旱水飞窖。
饿莩盈通途，骄儿纵烈爆。
君视此何时，有官如荷校。
犹戒我韬藏，前尤勿再效。
良玉不受焚，直木不畏挠。
命当安穷通，义当守忠孝。
久别诵吾诗，君心独无恔。
寄林教授龟从
作者：王迈
朝代：宋

我生麋鹿群，岩穴性所乐。寓城看病女，踪迹良踸踔。神明倘见怜，医药须课效。便当归旧庐，谁爱入此闹。炎暑甚蒸炮，矮屋如笼罩。欠伸尺蠖形，低垂木鸡貌。清晨得君书，衔系新州教。慈恩叙同年，转盼梦一觉。我于端平初，蓬山叨直儤。批鳞咈神龙，编须犯关豹。一斥褫三官，连年绝廪稍。我罪坐狂愚，令受人系敲。君胡二十年，无由极比较。今又深入南，正坐不能巧。群儿益纷拿，疾足逞超趠。我辈履羊肠，所历极确硗。宦海走千帆，好风纵篙棹。我辈航一苇，无缘出泥淖。世道日以艰，大厦摧栋桡。边尘日以纷，冲梯设矢炮。逆潮陆成渊，苦旱水飞窖。饿莩盈通途，骄儿纵烈爆。君视此何时，有官如荷校。犹戒我韬藏，前尤勿再效。良玉不受焚，直木不畏挠。命当安穷通，义当守忠孝。久别诵吾诗，君心独无恔。
寄浙漕王子文野以思君令人老五字为韵得诗五首
作者：王迈
朝代：宋

长沙一倾盖，情好如埙篪。间关十寒暑，何时不相思。君为睢邸教，再挹冰玉姿。升堂拜寿母，摩顶识馨儿。叙旧方恋恋，临分转依依。自是成鸿燕，羽翼竟差池。音问久不接，清宵梦见之。鱼腹得尺素，羊胛经几炊。陈雷不可作，千载同襟期。我友半湖海，知心吾子文。君忙我已老，事事不如君。君生通贵家，我出寒素门。君披貂毛裘，我著犊鼻裈。戏綵君有母，列鼎共凊温。我早失乌哺，空山怅白云。弱冠君有子，世科将袭芬。我子方垂髫，诗礼未有闻。凡此皆不如，官职不必论。原明有申公，公休继文正。后来诸名家，有子多不令。堂堂先太史，孤峭立万仞。身不为从官，美谥君所命。子文为之子，壮岁名已盛。荣华付倘来，节义传心印。波流石不移，火炽玉宁尽。向来笺天疏，每读必起敬。相期辉国史，何止续家乘。西山门下士，杂袭如鱼鳞。惟我与子文，受爱异他人。送我长沙序，言言足书绅。赠君樵川诗，字字示宠珍。潜斋养正堂，两记尤谆谆。为君说太玄，藏心养灵根。为我演蒙颐，山立静澄神。先生爱吾徒，不啻子弟亲。将何报此德，相与玉其身。我本麋鹿群，官职不要讨。儋石倘有储，山林堪佚老。焚香旦告天，非为其私祷。一愿屡丰年，田畴足禾稻。二愿息兵戈，涂地无肝脑。饮水乐在中，茹芝颜转好。笃信而好学，守死以善道。佩此八字符，传为子孙宝。作诗写殷勤，未省蒙印可。
寄浙漕王子文野以思君令人老五字为韵得诗五首·其一
作者：王迈
朝代：宋

长沙一倾盖，情好如埙箎。
间关十寒暑，何时不相思。
君为睢邸教，再挹冰玉姿。
升堂拜寿母，摩顶识馨儿。
叙旧方恋恋，临分转依依。
自是成鸿燕，羽翼竟差池。
音问久不接，清宵梦见之。
鱼腹得尺素，羊胛经几炊。
陈雷不可作，千载同襟期。
寄浙漕王子文野以思君令人老五字为韵得诗五首·其一
作者：王迈
朝代：宋

长沙一倾盖，情好如埙篪。间关十寒暑，何时不相思。君为睢邸教，再挹冰玉姿。升堂拜寿母，摩顶识馨儿。叙旧方恋恋，临分转依依。自是成鸿燕，羽翼竟差池。音问久不接，清宵梦见之。鱼腹得尺素，羊胛经几炊。陈雷不可作，千载同襟期。
寄浙漕王子文野以思君令人老五字为韵得诗五首·其三
作者：王迈
朝代：宋

原明有申公，公休继文正。后来诸名家，有子多不令。堂堂先太史，孤峭立万仞。身不为从官，美谥君所命。子文为之子，壮岁名已盛。荣华付倘来，节义传心印。波流石不移，火炽玉宁尽。向来笺天疏，每读必起敬。相期辉国史，何止续家乘。
寄浙漕王子文野以思君令人老五字为韵得诗五首·其三
作者：王迈
朝代：宋

原明有申公，公休继文正。
后来诸名家，有子多不令。
堂堂先太史，孤峭立万仞。
身不为从官，美谥君所命。
子文为之子，壮岁名已盛。
荣华付倘来，节义传心印。
波流石不移，火炽玉宁尽。
嚮来笺天疏，每读必起敬。
相期辉国史，何止续家乘。
寄浙漕王子文野以思君令人老五字为韵得诗五首·其二
作者：王迈
朝代：宋

我友半湖海，知心吾子文。
君忙我已老，事事不如君。
君生通贵家，我出寒素门。
君披貂毛裘，我着犊鼻裈。
戏綵君有母，列鼎共凊温。
我早失乌哺，空山怅白云。
弱冠君有子，世科将袭芬。
我子方垂髫，诗礼未有闻。
凡此皆不如，官职不必论。
寄浙漕王子文野以思君令人老五字为韵得诗五首·其二
作者：王迈
朝代：宋

我友半湖海，知心吾子文。君忙我已老，事事不如君。君生通贵家，我出寒素门。君披貂毛裘，我著犊鼻裈。戏綵君有母，列鼎共凊温。我早失乌哺，空山怅白云。弱冠君有子，世科将袭芬。我子方垂髫，诗礼未有闻。凡此皆不如，官职不必论。
寄浙漕王子文野以思君令人老五字为韵得诗五首·其五
作者：王迈
朝代：宋

我本麋鹿羣，官职不要讨。
儋石倘有储，山林堪佚老。
焚香旦告天，非为其私祷。
一愿屡丰年，田畴足禾稻。
二愿息兵戈，涂地无肝脑。
饮水乐在中，茹芝颜转好。
笃信而好学，守死以善道。
佩此八字符，传为子孙宝。
作诗写殷勤，未省蒙印可。
寄浙漕王子文野以思君令人老五字为韵得诗五首·其五
作者：王迈
朝代：宋

我本麋鹿群，官职不要讨。儋石倘有储，山林堪佚老。焚香旦告天，非为其私祷。一愿屡丰年，田畴足禾稻。二愿息兵戈，涂地无肝脑。饮水乐在中，茹芝颜转好。笃信而好学，守死以善道。佩此八字符，传为子孙宝。作诗写殷勤，未省蒙印可。
寄浙漕王子文野以思君令人老五字为韵得诗五首·其四
作者：王迈
朝代：宋
体裁：古风

西山门下士，杂袭如鱼鳞。惟我与子文，受爱异他人。送我长沙序，言言足书绅。赠君樵川诗，字字示宠珍。潜斋养正堂，两记尤谆谆。为君说太玄，藏心养灵根。为我演蒙颐，山立静澄神。先生爱吾徒，不啻子弟亲。将何报此德，相与玉其身。
寄谢希贤先觉表兄
作者：王迈
朝代：宋

昔君弱冠我犹儿，黄卷青灯茅屋西。父对人谈称卫玠，母因客过器王圭。别来阻寄尺书鲤，梦里时亲日角犀。风快偶然翔短翼，不应鸿鹄久卑栖。
寄谢希贤先觉表兄
作者：王迈
朝代：宋

昔君弱冠我犹儿，黄卷青灯茅屋西。
父对人谈称卫玠，母因客过器王珪。
别来阻寄尺书鲤，梦裏时亲日角犀。
风快偶然翔短翼，不应鸿鹄久卑栖。
寄郑龙川子汝瞻岩翁二首一叙别怀一谢惠端砚
作者：王迈
朝代：宋

汝瞻当日预文盟，七十人中最妙龄。别久恨无书寄雁，夜深犹记案帷萤。我叨天幸登科甲，子盍心期绍品丁。后会阿蒙须刮目，流声不减国兰馨。寄我端溪玉一弯，文房取友此其端。眼中厌看珊瑚树，掌上忻擎紫马肝。底用千金求国手，拟封九锡霸词坛。他时游宦南州路，免载囊中只石还。
寄郑龙川子汝瞻岩翁二首一叙别怀一谢惠端砚·其一
作者：王迈
朝代：宋

汝瞻当日预文盟，七十人中最妙龄。别久恨无书寄雁，夜深犹记案帷萤。我叨天幸登科甲，子盍心期绍品丁。后会阿蒙须刮目，流声不减国兰馨。
寄郑龙川子汝瞻岩翁二首一叙别怀一谢惠端砚·其一
作者：王迈
朝代：宋

汝瞻当日预文盟，七十人中最妙龄。
别久恨无书寄鴈，夜深犹记案帷萤。
我叨天幸登科甲，子盍心期绍品丁。
后会阿蒙须刮目，流声不减国兰馨。
寄郑龙川子汝瞻岩翁二首一叙别怀一谢惠端砚·其二
作者：王迈
朝代：宋

寄我端溪玉一弯，文房取友此其端。眼中厌看珊瑚树，掌上忻擎紫马肝。底用千金求国手，拟封九锡霸词坛。他时游宦南州路，免载囊中只石还。
寄郑龙川子汝瞻岩翁二首一叙别怀一谢惠端砚·其二
作者：王迈
朝代：宋

寄我端溪玉一弯，文房取友此其端。
眼中厌看珊瑚树，掌上忻擎紫马肝。
底用千金求国手，拟封九锡霸词坛。
他时游宦南州路，免载囊中隻石还。
寄陈士登元龙士登书问盗且责予不贻书当路为剪除计予方以罪归有言谁见省作诗谢之
作者：王迈
朝代：宋

悠悠我之思，东里陈惊坐。更阑梦持环，昼永心摇纛。一春苦风雨，我困南山饿。君楼百尺高，头上天几大。于我未忘情，更仆修夙好。耿耿忧世怀，急于闻警报。为怜上四州，豺虎正喧噪。虐焰欲熏天，获人争斩剉。将州岂不武，弃县如洟唾。官军望而奔，所至徼宴犒。邻境近忧惶，刁斗急巡逻。君责我以书，何时乃高卧。曷不出良筹，亟为当路告。当局自能迷，看局当不蹉。我壮君之言，义起千夫愞。顾方谨三缄，此戒那可破。诸贤各有谋，何欠侬一个。君家昔太邱，能愧梁上盗。毋为陈君短，此语更传播。吾家昔彦方，能正屠牛暴。勿使王君知，叩头甘谢过。两家俱德门，今有若人么。前时何岩警，召乱在县左。赖君告少仙，全活几髫髦。但推此仁心，古人不难到。邻里贵有恩，急难相悯悼。裂券蠲宿逋，减赀粜庄课。肯令州中人，指我为奇货。盗亦有道者，仁里敢桀骜。忠信蛮貊行，岂弟神明劳。我持一瓣香，日为苍生祷。吾君甚爱民，恩德侔覆帱。社稷福灵长，妖氛行屏扫。吾言非诞迂，有唱吾须和。
寄陈士登元龙士登书问盗且责予不贻书当路为剪除计予方以罪归有言谁见省作诗谢之
作者：王迈
朝代：宋

悠悠我之思，东里陈惊坐。
更阑梦持环，昼永心摇纛。
一春苦风雨，我困南山饿。
君楼百尺高，头上天几大。
于我未忘情，更仆修夙好。
耿耿忧世怀，急于闻警报。
为怜上四州，豺虎正喧噪。
虐焰欲熏天，获人争斩剉。
将州岂不武，弃县如洟唾。
官军望而奔，所至徼宴犒。
邻境近忧惶，刁斗急巡逻。
君责我以书，何时乃高卧。
曷不出良筹，亟为当路告。
当局自能迷，看局当不蹉。
我壮君之言，义起千夫愞。
顾方谨三缄，此戒那可破。
诸贤各有谋，何欠侬一箇。
君家昔太邱，能愧梁上盗。
毋为陈君短，此语更传播。
吾家昔彦方，能正屠牛暴。
勿使王君知，叩头甘谢过。
两家俱德门，今有若人么。
前时何岩警，召乱在县左。
頼君告少仙，全活几髫髦。
但推此仁心，古人不难到。
邻里贵有恩，急难相悯悼。
裂券蠲宿逋，减赀粜庄课。
肯令州中人，指我为奇货。
盗亦有道者，仁里敢桀骜。
忠信蛮貊行，岂弟神明劳。
我持一瓣香，日为苍生祷。
吾君甚爱民，恩德侔覆帱。
社稷福灵长，妖氛行屏扫。
吾言非诞迂，有唱吾须和。
寄陈起予宗夏二首
作者：王迈
朝代：宋

道有穷通时屈伸，夫君气槩岂长贫。帐前弟子知无几，膝上郎君最可人。苜蓿尽多聊一笑，栗梨见觅莫渠嗔。平生耿耿犹存否，五十端能贵买臣。昔共从师未裹头，如今双鬓各惊秋。我无突兀万间厦，君自昂藏百尺楼。风雨苦多时事恶，英雄未遇老天愁。相思一夜不成寐，早起题诗寄便邮。
寄陈起予宗夏二首·其一
作者：王迈
朝代：宋
体裁：七言律诗

道有穷通时屈伸，夫君气槩岂长贫。帐前弟子知无几，膝上郎君最可人。苜蓿尽多聊一笑，栗梨见觅莫渠嗔。平生耿耿犹存否，五十端能贵买臣。
寄陈起予宗夏二首·其二
作者：王迈
朝代：宋
体裁：七言律诗

昔共从师未裹头，如今双鬓各惊秋。我无突兀万间厦，君自昂藏百尺楼。风雨苦多时事恶，英雄未遇老天愁。相思一夜不成寐，早起题诗寄便邮。
寄题卢川容膝轩诗
作者：王迈
朝代：宋

谁将容膝榜轩楣，未见高人心领之。绿绮牙签无长物，名芝芳茝是佳儿。卧看笔架成江梦，坐揖炉峰读楚词。诸谢风流应未远，卢川今又种清规。
寄题卢川容膝轩诗
作者：王迈
朝代：宋

谁将容膝榜轩楣，未见高人心领之。
绿绮牙籤无长物，名芝芳茝是佳儿。
卧看笔架成江梦，坐揖炉峰读楚词。
诸谢风流应未远，卢川今又种清规。
寒食呈陈崇清
作者：王迈
朝代：宋

一百五日寒食节，八十六翁行地仙。
曲水飞觞酬胜景，汉宫传烛忆青烟。
三春幸自添余闰，双笔今题第几篇。
俛仰兴怀儿辈事，先生有乐在壶天。
寒食呈陈崇清
作者：王迈
朝代：宋

一百五日寒食节，八十六翁行地仙。曲水飞觞酬胜景，汉宫传烛忆青烟。三春幸自添馀闰，双笔今题第几篇。俛仰兴怀儿辈事，先生有乐在壶天。
寓书吉祥寺临去亲友三人来访
作者：王迈
朝代：宋

共指梅花笑裏看，诗肠清峭酒肠宽。
一阳方长知春近，三友同来话岁寒。
富贵迫人随世腻，身心何日似僧闲。
策勋茗椀匆匆去，不道樽前欠小蛮。
寓书吉祥寺临去亲友三人来访
作者：王迈
朝代：宋

共指梅花笑里看，诗肠清峭酒肠宽。一阳方长知春近，三友同来话岁寒。富贵迫人随世腻，身心何日似僧闲。策勋茗椀匆匆去，不道樽前欠小蛮。
寓书吉祥寺临去亲友三人来访
作者：王迈
朝代：宋
体裁：七言律诗

共指梅花笑里看，诗肠清峭酒肠宽。一阳方长知春近，三友同来话岁寒。富贵迫人随世腻，身心何日似僧闲。策勋茗碗匆匆去，不道樽前欠小蛮。
寿丘曹
作者：王迈
朝代：宋
体裁：七言律诗

三分辰月一分过，天产真仙积庆多。西国玉枝家世袭，霸陵铜狄手长摩。功名本自归谈笑，寿考何劳着咏歌。行直紫宸清夜宿，共惊莲炬认鸣珂。
寿丞相
作者：王迈
朝代：宋
体裁：七言律诗

翼戴三朝冕有蝉，归来今作地行仙。且看宫阙萧何第，未泛江湖范蠡船。老境已怜周尚父，庆门方似汉韦贤。一杯仰祝椿松寿，岁岁流觞八日前。
寿仙游许宰
作者：王迈
朝代：宋
体裁：七言律诗

南极秋来光烛天，琴堂此夕寿诗仙。庞公戊子孰小大，寇相中元相后先。制锦从容才有刃，嚼丹赋咏笔如椽。交梨火枣君家物，从此蓬莱不计年。
寿南宗东岩四首
作者：王迈
朝代：宋

公是昆台紫府仙，中间一念堕尘缘。小猿驿口霜生甑，白鹤岩前月满船。诗太迫人清似水，琴真知我直如弦。年来族老晨星少，独鲁灵光尚岿然。杉风萝月读书楼，藜杖分光夜校雠。双璧连科天启齿，一珠照座客回头。金闺通籍传芳信，綵袖称觥衬雅讴。浪说锦屏家庆好，银潢元有此风流。新阳一信迸黄钟，春到分枝若木丛。天为万人生李晟，朋来三寿颂僖公。松林古佛烧香报，粟洞群仙注福同。欲识东岩长寿相，只看台背更方瞳。万斛龙文笔可扛，诗坛坐受百城降。文章今代长庚李，福气前朝戊子庞。见说明时延彦胜，可令属籍欠鸿厖。馀干相业公须继，先借双旌涖是邦。
寿南宗东岩四首·其一
作者：王迈
朝代：宋

公是昆台紫府仙，中间一念堕尘缘。小猿驿口霜生甑，白鹤岩前月满船。诗太迫人清似水，琴真知我直如弦。年来族老晨星少，独鲁灵光尚岿然。
寿南宗东岩四首·其一
作者：王迈
朝代：宋

公是昆台紫府仙，中间一念堕尘缘。
小猿驿口霜生甑，白鹤岩前月满船。
诗太迫人清似水，琴真知我直如絃。
年来族老晨星少，独鲁灵光尚岿然。
寿南宗东岩四首·其三
作者：王迈
朝代：宋

新阳一信迸黄钟，春到分枝若木丛。
天为万人生李晟，朋来三寿颂僖公。
松林古佛烧香报，粟洞羣仙注福同。
欲识东岩长寿相，只看台背更方瞳。
寿南宗东岩四首·其三
作者：王迈
朝代：宋

新阳一信迸黄钟，春到分枝若木丛。天为万人生李晟，朋来三寿颂僖公。松林古佛烧香报，粟洞群仙注福同。欲识东岩长寿相，只看台背更方瞳。
寿南宗东岩四首·其二
作者：王迈
朝代：宋
体裁：七言律诗

杉风萝月读书楼，藜杖分光夜校雠。双璧连科天启齿，一珠照座客回头。金闺通籍传芳信，綵袖称觥衬雅讴。浪说锦屏家庆好，银潢元有此风流。
寿南宗东岩四首·其四
作者：王迈
朝代：宋

万斛龙文笔可扛，诗坛坐受百城降。
文章今代长庚李，福气前朝戊子庞。
见说明时延彦胜，可令属籍欠鸿厖。
余干相业公须继，先借双旌莅是邦。
寿南宗东岩四首·其四
作者：王迈
朝代：宋

万斛龙文笔可扛，诗坛坐受百城降。文章今代长庚李，福气前朝戊子庞。见说明时延彦胜，可令属籍欠鸿厖。馀干相业公须继，先借双旌涖是邦。
寿太守
作者：王迈
朝代：宋

生申维岳咏崧高，孕秀储精岁月多。
盛旦上元开甲子，前朝令节纪中和。
铜符暂剖雄藩印，宝鸭行鸣禁路歌。
天佑名臣锡难老，好将铜狄屡摩挲。
寿太守
作者：王迈
朝代：宋

生申维岳咏崧高，孕秀储精岁月多。盛旦上元开甲子，前朝令节纪中和。铜符暂剖雄藩印，宝鸭行鸣禁路歌。天祐名臣锡难老，好将铜狄屡摩挲。
寿彭簿
作者：王迈
朝代：宋

武夷深处有台仙，岳降元肖六日前。早挟雄文偕汉史，晚将奇策对尧天。一官祭灶真游戏，万里抟风吏勉旃。早晚菑川再惟上，好将名姓压英躔。
寿彭簿
作者：王迈
朝代：宋

武夷深处有台仙，岳降元肖六日前。
早挟雄文偕汉史，晚将奇策对尧天。
一官祭竈真游戏，万里抟风吏勉旃。
早晚菑川再惟上，好将名姓压英躔。
寿徐直院
作者：王迈
朝代：宋
体裁：七言律诗

新春三六庆生申，曾立螭头作近臣。论谏独先闻药石，代言何止见丝纶。汉星今日仍和虏，蹇叔当时最虑秦。万古波涛看砥柱，祝君不必假灵椿。
寿方右史德顺大琮生朝
作者：王迈
朝代：宋

大哉天地仁，生意无尽藏。芳春三月时，五阳正敷畅。在卦则为夬，泽下于天上。笃生万人英，出应苍生望。退然处乡闾，温恭加直谅。万顷波汪汪，一团和盎盎。凛然立朝廷，谠论动旒纩。张胆输荩忠，赪颜斥庸妄。宁为凤鸣阳，不作马立仗。玉皇笑点头，谏疏堪屏障。谗者何人斯，严科欲监谤。纲常尽斁沦，天日忍欺诳。白璧污苍蝇，鸣珂辞翠阆。膏屯施未光，干蛊遂高尚。郭外新结庐，野色耽虚旷。积书遗儿孙，开斝延辈行。及此绂麟旦，仙壶敞方丈。台宿焕祥辉，矞云宾景贶。有客前称觥，致词太豪放。海内今何时，四面波涛涨。督府册元戎，庙坐辕门帐。妖氛不能清，恻焉赖汝将。都堂留一老，手携灵寿杖。颠危不能扶，又焉用彼相。时流忌生语，相顾效哑瘴。回首忆端平，芳菲仅一饷。大号正扬庭，一阴敢阳抗。治少乱日多，古今同證状。公抱葵藿心，未忘太阳向。天运有推移，阴阳迭摩荡。夬进则为乾，群龙神气王。公主善类盟，任重在力量。周道当中兴，方叔犹必壮。松茂宜柏悦，吕鸣因律唱。唤起矍铄翁，吾军亦可张。壶山献宝熏，寿水足醇酿。一瓣虬吐烟，一吸鲸吞浪。寿公乃寿国，他语徒冗长。玉鼎愿精调，金瓯保无恙。
寿方右史德顺大琮生朝
作者：王迈
朝代：宋

大哉天地仁，生意无尽藏。
芳春三月时，五阳正敷畅。
在卦则为夬，泽下于天上。
笃生万人英，出应苍生望。
退然处乡闾，温恭加直谅。
万顷波汪汪，一团和盎盎。
凛然立朝廷，谠论动旒纩。
张胆输荩忠，頳颜斥庸妄。
宁为凤鸣阳，不作马立仗。
玉皇笑点头，谏疏堪屏障。
谗者何人斯，严科欲监谤。
纲常尽斁沦，天日忍欺诳。
白璧污苍蝇，鸣珂辞翠阆。
膏屯施未光，干蛊遂高尚。
郭外新结庐，野色耽虚旷。
积书遗儿孙，开斝延辈行。
及此绂麟旦，仙壶敞方丈。
台宿焕祥辉，矞云宾景贶。
有客前称觥，致词太豪放。
海内今何时，四面波涛涨。
督府册元戎，庙坐辕门帐。
妖氛不能清，恻焉頼汝将。
都堂留一老，手携灵寿杖。
颠危不能扶，又焉用彼相。
时流忌生语，相顾效哑瘴。
回首忆端平，芳菲仅一饷。
大号正扬庭，一阴敢阳抗。
治少乱日多，古今同证状。
公抱葵藿心，未忘太阳向。
天运有推移，阴阳迭摩荡。
夬进则为干，羣龙神气王。
公主善类盟，任重在力量。
周道当中兴，方叔犹必壮。
松茂宜栢悦，吕鸣因律唱。
唤起矍铄翁，吾军亦可张。
壶山献宝熏，寿水足醇酿。
一瓣虬吐烟，一吸鲸吞浪。
寿公乃寿国，他语徒冗长。
玉鼎愿精调，金瓯保无恙。
寿郑青山
作者：王迈
朝代：宋
体裁：七言律诗

苍龙拂晓挂高寒，飞鞚翩然出帝关。九酿黄封中圣酒，一杯红入上台颜。阉雏生怕韩公召，宫妾尤惊富相还。独有帝心怀旧弼，未应霖雨阁青山。
寿陈崇清侍郎
作者：王迈
朝代：宋

笑把荷囊下紫霄，人传千载鹤归辽。
精忠一片驰寅陛，乐事无穷继午桥。
垂钓沧浪听欵乃，挥毫云岫赋逍遥。
今辰恰纪蓬壶瑞，南极横陈埒斗杓。
寿陈崇清侍郎
作者：王迈
朝代：宋

笑把荷囊下紫霄，人传千载鹤归辽。精忠一片驰寅陛，乐事无穷继午桥。垂钓沧浪听欸乃，挥毫云岫赋逍遥。今辰恰纪蓬壶瑞，南极横陈埒斗杓。
寿陈贡元
作者：王迈
朝代：宋
体裁：七言律诗

潘胸万卷富文章，天产英贤生玉皇。后日岳神逢诞节，今朝昴宿出呈祥。秋风鹗表声名远，春浪龙门姓字香。来岁寿觞何处饮，西湖三月正韶光。
就许宰求云岫介和集
作者：王迈
朝代：宋

昔者杜老夜听许十诗，为言风骚共推注。
如何汗青失其传，览杜集者为许惜。
我曾得介和之编，暗中惊喜拾拱璧。
泰岳之后虚人归，宗派元自一家出。
驰筒往返者谁欤，云岫先生诗巨擘。
文鸾彩凤迭应酬，呼撼翠梧彻金石。
血驹紫燕争追驰，容与蚁封中徐疾。
留卷把玩不忍归，痛快差类愈头檄。
应知至宝畴敢私，天下有目皆愿识。
刊之坚梓广流行，作我县斋大奇特。
诗名要与宇宙齐，岂比五台诗卷逸。
自从秋孟授锓工，跂予望之朝连夕。
就许宰求云岫倡和集
作者：王迈
朝代：宋
体裁：古风

昔者杜老夜听许十诗，为言风骚共推激。如何汗青失其传，览杜集者为许惜。我曾得倡和之巨编，暗中惊喜拾拱璧。泰岳之后无虚人，宗派元自一家出。驰筒往返者谁欤，云岫先生诗巨擘。文鸾彩凤迭应酬，响撼翠梧彻金石。血驹紫燕争追驰，容与蚁封中徐疾。留卷把玩不忍归，痛快差类愈头檄。应知至宝畴敢私，天下有目皆愿识。刊之坚梓广流行，作我县斋大奇特。诗名要与宇宙齐，岂比五台诗卷逸。自从秋孟授锓工，跂予望之朝连夕。
山中读诚斋诗
作者：王迈
朝代：宋

万首七言千绝句，九州四海一诚斋。
肝肠定不餐烟火，翰墨何曾着点埃。
锦瑟月中弹不彻，云涛天上泻将来。
巴西社裏陈黄远，直下推渠作社魁。
山中读诚斋诗
作者：王迈
朝代：宋

万首七言千绝句，九州四海一诚斋。肝肠定不餐烟火，翰墨何曾着点埃。锦瑟月中弹不彻，云涛天上泻将来。巴西社里陈黄远，直下推渠作社魁。
山中读诚斋诗
作者：王迈
朝代：宋
体裁：五言律诗

四海诚斋老，千年百卷诗。不亲门下炙，却恨我生迟。嚼句有何味，班荆坐许时。大羹元淡泊，妙处少人知。
山居即事
作者：王迈
朝代：宋
体裁：七言律诗

出处行藏不偶然，何曾由我总由天。收回紫陌红尘足，来结青山绿水缘。万籁鸣时仍瀑布，数鸦起处忽林烟。暮云正尔商量雪，却被催诗雨插先。
山郭检踏途中闻杜鹃
作者：王迈
朝代：宋

已成客裏清明过，更听山深谢豹啼。
衮衮春愁无处着，试拚一饮醉如泥。
山郭检踏途中闻杜鹃
作者：王迈
朝代：宋

已成客里清明过，更听山深谢豹啼。衮衮春愁无处着，试拚一饮醉如泥。
岁晚
作者：王迈
朝代：宋

月映林塘澹，风含笑语凉。
俯窥怜绿凈，小立伫幽香。
携幼寻新菂，扶衰坐野航。
延缘久未已，岁晚惜流光。
岁晚偶题
作者：王迈
朝代：宋

饮冰食檗坐穷阎，旋觉星星上鬓髯。百尺楼中从偃卧，五侯门下任暄炎。寒花最爱香来晚，倒蔗须教末见甜。寿相谁知三甲异，新年愿得一丁添。
岁晚偶题
作者：王迈
朝代：宋

饮冰食蘗坐穷阎，旋觉星星上鬓髯。
百尺楼中从偃卧，五侯门下任暄炎。
寒花最爱香来晚，倒蔗须教末见甜。
寿相谁知三甲，新年愿得一丁添。
岁暮呈同行蔡实甫
作者：王迈
朝代：宋
体裁：七言律诗

人生聚散类团沙，偶得联骖饯岁华。竹杖徐行忘了簥，村醪小酌胜如茶。乡情喜似轻千里，诗味相投各一家。便好扶携玉京去，孤山深处看梅花。
师心主人作飞锡岩
作者：王迈
朝代：宋

岩头古佛留心印，岩下高人新受持。佛亦本来无隐现，人于悟处领希夷。莫嫌梦里还谈梦，且看奇中更有奇。他日證成罗汉果，相逢不必问伊谁。
师心主人作飞锡岩
作者：王迈
朝代：宋

岩头古佛留心印，岩下高人新受持。
佛亦本来无隠现，人于悟处领希夷。
莫嫌梦裏还谈梦，且看奇中更有奇。
他日证成罗汉果，相逢不必问伊谁。
常惺惺室
作者：王迈
朝代：宋
体裁：古风

性命一同源，万善天所赋。五行水生智，正以虚明故。先生原命宫，水与金夹辅。清质自生明，冰壶澄月露。穷理以致用，干事必正固。与国作蓍龟，应物公权度。所以常惺惺，一室神明护。室中主人公，寿比乔松数。
弔何岩
作者：王迈
朝代：宋

可怜何岩民，何罪遭此劫。
寇攘发他邦，警报经旬浃。
官府过张皇，民居少宁贴。
昨方科箭翎，今又催甲叶。
厚敛招提金，名色何所挟。
昌言募土兵，相与守城堞。
绣衣意其欺，急下征兵帖。
束手无一人，差官许专辄。
县官至何岩，丁壮被威胁。
黔首畏墨黥，依违谋未协。
口或出怨咨，心实先震慑。
官兵胡为来，纷然肆渔猎。
室庐罹毁烧，老稚残锋铗。
山径至通逵，舆尸交积迭。
敢枭平人首，僞奏谯门捷。
杀民汝何勇，杀贼汝何怯。
此乡风俗淳，武断无豪侠。
目不识戈矛，家尽事耕馌。
岂应有叛谋，谁子为荆聂。
黄巾纵挺威，吾地足未涉。
官吏大不仁，使尔血先喋。
千家聚落蕃，几代农桑业。
一望成邱墟，独非我臣妾。
安知此怪事，不入贼间谍。
设或捣吾虚，小垒真岌嶪。
舟中敌国多，况望蒸徒楫。
书生忧世心，夜半不交睫。
作诗弔冤民，诗成泪盈颊。
翻恨天门高，不与阎闾接。
丈夫贵敢言，女子乃呫嗫。
归舟过桐江晚风不顺
作者：王迈
朝代：宋

长江渺渺雨濛濛，自在扁舟一叶中。欲识此行无可意，往来俱被打头风。
归舟过桐江晚风不顺
作者：王迈
朝代：宋

长江渺渺雨蒙蒙，自在扁舟一叶中。
欲识此行无可意，往来俱被打头风。
念奴娇·寿洪运管五月初五
作者：王迈
朝代：宋

见山堂上，画帘卷、犹是清和天气。绿水红莲，雅称得、瑶碧冰壶标致，名在丹台，籍通紫府，游戏人间世。三洪华阀，自应生此人瑞。好是佳旦称觞，斑衣拜舞，有鹓雏相对。后院婵娟争劝酒，端午彩丝双系。管取来年，雪罗风葛，荣被君恩赐。黑头公相，直须眉寿千岁。
念奴娇·见山堂上
作者：王迈
朝代：宋
体裁：词

见山堂上，画帘卷、犹是清和天气。
绿水红莲，雅称得、瑶碧冰壶标致，名在丹台，籍通紫府，游戏人间世。
三洪华阀，自应生此人瑞。
好是佳旦称觞，班衣拜舞，有鹓雏相对。
后院婵娟争劝酒，端午彩丝双系。
管取来年，雪罗风葛，荣被君恩赐。
黑头公相，直须眉寿千岁。
念奴娇（熙春台宴同官）
作者：王迈
朝代：宋
体裁：词

层台云外，阅古今、多少兴衰成败。老木千章，若个是、南国甘棠遗爱。群籁号风，繁阴蔽日，有此清凉界。宾朋在坐，朗然心目明快。更向会景亭前，登高吊古，此景何人会。岁岁春来春又去，独有灵台春在。早稻炊香，晚禾摇穗，管取三登泰。酿成春酒，把杯行乐须再。
怀蒋力父监仓
作者：王迈
朝代：宋

冰结长江少跃鳞，天寒不见雁来宾。翻云覆雨羞馀子，霁月光风忆若人。丹穴鹓雏行毓瑞，北堂燕喜倍生春。万金消息何时到，一洗胸中万斛尘。
怀蒋力父监仓
作者：王迈
朝代：宋

冰结长江少跃鳞，天寒不见鴈来宾。
翻云覆雨羞余子，霁月光风忆若人。
丹穴鹓鶵行毓瑞，北堂燕喜倍生春。
万金消息何时到，一洗胸中万斛尘。
惠安赖惟允汝恭乞崇清老椿芳桂四大字为赋二诗
作者：王迈
朝代：宋

混元盘古为之母，汗漫安期为之友。枝条上挂蜺连蜷，劫火不坏其天全。雷雨不惊其生厚，春秋巧历莫能知。知我者有蒙庄叟，君持此物为亲寿。老陈作字光摩斗，人兮椿兮共长久。蕊宫仙子携黄云，挼之成屑来缤纷。百和天香兔为捣，蟾蜍窃之从月奔。色香假合成此树，天上香飘天下闻。花神乞种到后土，蒙天一笑移其根。知君腰有补月斤，斫取高枝扬远芬，留其剩者遗子孙。
惠安赖惟允汝恭乞崇清老椿芳桂四大字为赋二诗·其二
作者：王迈
朝代：宋

蕊宫仙子携黄云，挼之成屑来缤纷。百和天香兔为捣，蟾蜍窃之从月奔。色香假合成此树，天上香飘天下闻。花神乞种到后土，蒙天一笑移其根。知君腰有补月斤，斫取高枝扬远芬，留其剩者遗子孙。
惠安頼惟允汝恭乞崇清老椿芳桂四大字为赋二诗·其一
作者：王迈
朝代：宋
体裁：古风

混元盘古为之母，汗漫安期为之友。枝条上挂蜺连蜷，劫火不坏其天全。雷雨不惊其生厚，春秋巧历莫能知。知我者有蒙庄叟，君持此物为亲寿。老陈作字光摩斗，人兮椿兮共长久。
惠安頼惟允汝恭乞崇清老椿芳桂四大字为赋二诗·其二
作者：王迈
朝代：宋

蘂宫仙子携黄云，挼之成屑来缤纷。
百和天香兔为捣，蟾蜍窃之从月奔。
色香假合成此树，天上香飘天下闻。
花神乞种到后土，蒙天一笑移其根。
知君腰有补月斤，斫取高枝扬远芬，留其剩者遗子孙。
感叹时事
作者：王迈
朝代：宋

十家生聚九无聊，鸡犬惊惶避使轺。昔日青苗犹出镪，如今俵纸作青苗。闻说永平全盛时，如云冠盖会京师。新来逐客令严甚，肉食满朝无李斯。
感叹时事·其一
作者：王迈
朝代：宋
体裁：七言绝句

十家生聚九无聊，鸡犬惊惶避使轺。昔日青苗犹出镪，如今俵纸作青苗。
感叹时事·其二
作者：王迈
朝代：宋
体裁：七言绝句

闻说永平全盛时，如云冠盖会京师。新来逐客令严甚，肉食满朝无李斯。
感嘆时事
作者：王迈
朝代：宋
体裁：七言律诗

西风惨淡起愁云，走檄飞书正纠纷。剑器朝方驱冶匠，戈船夕又募新军。马肥已报高秋警，鹤唳那堪中夜闻。我辈忧边心欲折，棘门灞上漫论勋。
戴老堂为城西林兄作
作者：王迈
朝代：宋

阙下唐时裔，城西戴老堂。
熊丸甘子嗜，鸡馔饱亲尝。
至行熏吾里，精心契彼苍。
定知家庆远，兰桂剩流芳。
环堵陈图史，高堂奉旨甘。
桂枝和月种，萱草斗春酣。
玉帝垣居北，老人星现南。
重哉忠孝责，硬作脊梁檐。
戴老堂为城西林兄作
作者：王迈
朝代：宋

阙下唐时裔，城西戴老堂。熊丸甘子嗜，鸡馔饱亲尝。至行薰吾里，精心契彼苍。定知家庆远，兰桂剩流芳。环堵陈图史，高堂奉旨甘。桂枝和月种，萱草斗春酣。玉帝垣居北，老人星现南。重哉忠孝责，硬作脊梁檐。
戴老堂为城西林兄作·其一
作者：王迈
朝代：宋

阙下唐时裔，城西戴老堂。熊丸甘子嗜，鸡馔饱亲尝。至行薰吾里，精心契彼苍。定知家庆远，兰桂剩流芳。
戴老堂为城西林兄作·其二
作者：王迈
朝代：宋

环堵陈图史，高堂奉旨甘。桂枝和月种，萱草斗春酣。玉帝垣居北，老人星现南。重哉忠孝责，硬作脊梁檐。
挽宁宗皇帝章六首
作者：王迈
朝代：宋

驿报行天下，君王弃万几。鹤翔云汉远，龙向鼎湖飞。杞国天初陷，咸池日尚微。临轩思往事，血泪不停挥。帝业亲耆定，皇图日靖嘉。忧民比仁祖，在位迈重华。谟烈诒千载，车书混一家。最悲行跸地，哀些咽箫笳。圣化调新瑟，仁师慰望霓。方还赵全璧，旋复禹玄圭。声教恢邹鲁，威灵畅女鞮。浯碑堪恨处，圣寿不天齐。至道天同大，清心水不浑。六宫行幸少，尺宅炼真存。厌代金銮殿，收魂玉帝垣。星辰罗上界，还奉太微尊。忧治勤宵旰，生经爽鼎铏。玉卮临瑞节，画翠怆昕廷。草木秋零落，乾坤昼晦冥。扶持宗社计，列圣在天灵。方启中兴运，旋开万世功。人心忧漆室，神断定青宫。识见几微表，安危指顾中。孤臣读遗诏，无语泣西风。
挽宁宗皇帝章六首·其三
作者：王迈
朝代：宋

圣化调新瑟，仁师慰望霓。方还赵全璧，旋复禹玄圭。声教恢邹鲁，威灵畅女鞮。浯碑堪恨处，圣寿不天齐。
挽宁宗皇帝章六首·其五
作者：王迈
朝代：宋

忧治勤宵旰，生经爽鼎铏。玉卮临瑞节，画翠怆昕廷。草木秋零落，乾坤昼晦冥。扶持宗社计，列圣在天灵。
挽崇清陈侍郎五首
作者：王迈
朝代：宋

太学修名立，甘泉晚节香。岿然周大老，好在鲁灵光。馀庆沧浪水，清规寿俊坊。典刑今可挹，通德合名乡。峨豸居乌府，时方豹守关。吾惟操白简，渠谩倚冰山。六馆为增气，群憸觉汗颜。左迁无愠色，青史自斑斑。当轴开边衅，朝绅半诡随。公方司献纳，言必及安危。愿饰湟中备，毋轻马邑师。当时虽枘凿，今日若蓍龟。勇退归云岫，投閒十四年。莆中无此样，地上有行仙。健笔凌坡老，清诗辈乐天。何人缀遗稿，与作不刊传。小试济川手，东西两玉虹。谁知千载计，更在十年中。砥柱老弥壮，恩波流不穷。向来香一瓣，心事与天通。
挽崇清陈侍郎五首·其一
作者：王迈
朝代：宋

太学修名立，甘泉晚节香。岿然周大老，好在鲁灵光。馀庆沧浪水，清规寿俊坊。典刑今可挹，通德合名乡。
挽崇清陈侍郎五首·其二
作者：王迈
朝代：宋

峨豸居乌府，时方豹守关。吾惟操白简，渠谩倚冰山。六馆为增气，群憸觉汗颜。左迁无愠色，青史自斑斑。
挽平昌戴丞东二首
作者：王迈
朝代：宋

文箓传三昧，词坛白雪吟。奇才困场屋，晚岁缀绅簪。所历官虽小，去思人到今。挂冠垂九秩，福善见天心。倒蔗入佳境，寒花留晚香。福田三古刹，恩泽四舆梁。鹤化空华表，牛眠占吉藏。他年青与紫，恒塞桂枝堂。
挽平昌戴丞东二首·其二
作者：王迈
朝代：宋

倒蔗入佳境，寒花留晚香。福田三古刹，恩泽四舆梁。鹤化空华表，牛眠占吉藏。他年青与紫，恒塞桂枝堂。
挽武刚方录参
作者：王迈
朝代：宋

世科赫奕登相续，官守端方石介如。无节能开河内廪，进身耻觅帝城书。秩终九品人称屈，善积千年庆有馀。马耳家声无失坠，二雏努力大门闾。
挽漳守郑都承子敬四首
作者：王迈
朝代：宋

饕相当朝舞大权，故将旌节博金钱。公尝勇去三千石，天与闲居十六年。清苦膏粱馀子笑，孤高云水一僧然。如何赤屿丹霞地，夜半骑鲸上紫烟。端平众彦起弹冠，公作枢庭第一官。君似仁皇从谏易，相非庄敏汰兵难。齐人一傅楚人众，赵氏几危刘氏安。君面更新风色恶，回思往事为悽酸。壶山阀阅例多贤，雪玉风标忆眼前。正献风猷复斋继，蜀公素业肯亭传。人于故国悲诸老，我为吾州惜二仙。在昔靖康人物尽，却教老蔡雪垂肩。当日曾同鹓鹭群，清漳风月又平分。轮囷肝胆忧时事，紬绎诸书洗吏氛。悔不佩韦成造次，幸犹挂剑答殷勤。只鸡斗酒来行酹，三十六湾生暮春。
挽漳守郑都承子敬四首·其一
作者：王迈
朝代：宋

饕相当朝舞大权，故将旌节博金钱。公尝勇去三千石，天与闲居十六年。清苦膏粱馀子笑，孤高云水一僧然。如何赤屿丹霞地，夜半骑鲸上紫烟。
挽漳守郑都承子敬四首·其三
作者：王迈
朝代：宋

壶山阀阅例多贤，雪玉风标忆眼前。正献风猷复斋继，蜀公素业肯亭传。人于故国悲诸老，我为吾州惜二仙。在昔靖康人物尽，却教老蔡雪垂肩。
挽漳守郑都承子敬四首·其四
作者：王迈
朝代：宋

当日曾同鹓鹭群，清漳风月又平分。轮囷肝胆忧时事，紬绎诸书洗吏氛。悔不佩韦成造次，幸犹挂剑答殷勤。只鸡斗酒来行酹，三十六湾生暮春。
挽致政朱司户二首
作者：王迈
朝代：宋

枕上功名泪不乾，镜中勋业老犹看。起家喜有千金子，入手才沾九品官。衮衮天朝来锡赉，匆匆人事异悲欢。最怜当日称觞处，桂茂兰芳萱草残。一生铁砚费磨钻，老去耽书废食眠。不惜空门求利果，只将心事博长年。思贤已矣悲行路，福善昭然有老天。他日儿孙须鼎贵，燕山阴德剩流传。
挽致政朱司户二首·其一
作者：王迈
朝代：宋

枕上功名泪不乾，镜中勋业老犹看。起家喜有千金子，入手才沾九品官。衮衮天朝来锡赉，匆匆人事异悲欢。最怜当日称觞处，桂茂兰芳萱草残。
挽赵东岩简叔彦侯四首
作者：王迈
朝代：宋

已矣东岩不慭遗，年来雅道日陵夷。臞儒得似颜徒几，良吏能为结辈谁。此老清修如玉屑，当官恳恻念茅茨。可怜一夜长庚陨，空使人怀殄瘁悲。建炎戎马满神京，殿撰横身活一城。时宰忌功无表劝，老天福善自分明。人称簪绂一门盛，公是瑛瑶间世生。珍重西山遗事跋，他年收入史官评。夔州归后圣于诗，到墨池来字更奇。岳后前驱护丹灶，湘灵起舞听朱徽。经行一梦游仙枕，遗爱千年堕泪碑。俗物茫茫留不住，化为辽鹤入云飞。召节飞来湘水滨，笺天乞取自由身。悬知寿杖宜扶孔，纵有蒲轮莫致申。老去最能坚晚节，复来应信有全人。朱虚不作更生死，谁为苍生问大钧。
挽赵东岩简叔彦侯四首·其一
作者：王迈
朝代：宋

已矣东岩不慭遗，年来雅道日陵夷。臞儒得似颜徒几，良吏能为结辈谁。此老清修如玉屑，当官恳恻念茅茨。可怜一夜长庚陨，空使人怀殄瘁悲。
挽赵东岩简叔彦侯四首·其三
作者：王迈
朝代：宋

夔州归后圣于诗，到墨池来字更奇。岳后前驱护丹灶，湘灵起舞听朱徽。经行一梦游仙枕，遗爱千年堕泪碑。俗物茫茫留不住，化为辽鹤入云飞。
挽赵东岩简叔彦侯四首·其四
作者：王迈
朝代：宋

召节飞来湘水滨，笺天乞取自由身。悬知寿杖宜扶孔，纵有蒲轮莫致申。老去最能坚晚节，复来应信有全人。朱虚不作更生死，谁为苍生问大钧。
挽赵南塘尚书汝谈二首
作者：王迈
朝代：宋

屈贾文章蚤善鸣，长杨制诰晚尤精。天仙一念堕尘世，属籍千年谁老成。贺表明明规宝庆，谏箴字字砭端平。不堪耆旧凋零尽，泪到南塘觉尽倾。一自黄台咏摘瓜，伤心吾道竟非耶。病来陶侃少献替，老去谢安微误差。万里长江饶一曲，连城白璧略纤瑕。太玄草就无人识，付与知音弟子芭。
挽邱制干二首
作者：王迈
朝代：宋

功名入手太匆匆，匹马沙场气贯虹。诗好可能却敌骑，檄工不自愈头风。死须厉贼言犹在，生不封侯命果穷。四十九年蘧伯玉，是非往事转头空。曾见端平进士评，邱君磊落榜中英。忘形尔汝同年集，驰志伊吾即日行。举子能谈真将略，元戎誇得好门生。可怜书剑浑无用，才力如何与命争。
挽邱制干二首·其二
作者：王迈
朝代：宋

曾见端平进士评，邱君磊落榜中英。忘形尔汝同年集，驰志伊吾即日行。举子能谈真将略，元戎誇得好门生。可怜书剑浑无用，才力如何与命争。
挽邹帅母叶夫人二首
作者：王迈
朝代：宋

诗书教子昔邹母，燕喜宁亲今鲁侯。石窌疏封时陆续，鱼轩迎养岁优游。精专十念湘山佛，髣髴三生阆苑俦。方拟绣舆扶上殿，不堪丹旐楚江头。昨依绿水芙蓉幕，得傍华堂萱草阴。座末识裳蒙眄异，羹馀分颍念恩深。巢庐正洒莱衣泪，传驿俄惊楚些音。二母生荣虽迥别，天寒陟屺一般心。
挽邹帅母叶夫人二首·其二
作者：王迈
朝代：宋

昨依绿水芙蓉幕，得傍华堂萱草阴。座末识裳蒙眄异，羹馀分颍念恩深。巢庐正洒莱衣泪，传驿俄惊楚些音。二母生荣虽迥别，天寒陟屺一般心。
挽郑昂叔圭母蔡夫人二首
作者：王迈
朝代：宋

钟秀端明裔，来嫔通德家。早甘寒水玉，晚爱白莲花。乐施阴功厚，回班庆事赊。他年龙凤麓，赠典有光华。绛幔谈经日，熊丸茹苦时。屡修堂上拜，亲炙母中师。每羡萱堂乐，今成薤露悲。一生同令子，共泣蓼莪诗。
挽陈直学二首
作者：王迈
朝代：宋

领袖乡庠四十年，被书误得到华颠。玉川大用不及试，东野古心常自鞭。抱疢二诗知命语，遗骸一偈小乘禅。修文地下非公愿，生则当生兜率天。饱看布褐与轩裳，识破都如梦一场。失鹿蕉间空咄咄，骑鹏天上去堂堂。命真不遇才何负，人已无存德未忘。珍重骓甥歌挽些，他年有泪洒槟榔。
携筇出尤岭岭头坐俟舆夫不至
作者：王迈
朝代：宋

我居南麓下，颇利君子遁。如何溽暑初，涉此复岭峻。瘦藤代笋舆，路熟不待问。拂石小盘跚，心爱木阴润。清风解人意，陆续松杉韵。掬泉咽茗芽，窃赏此味俊。我坐亦良久，我仆行何钝。平生性麋鹿，合有幽闲分。举足履世途，退尺进仅寸。曾此小迟速，而足置喜愠。继今出处同，冥心法天运。斯游悟穷通，持与达者论。
携筇出尤岭岭头坐俟舆夫不至
作者：王迈
朝代：宋

我居南麓下，颇利君子遯。
如何溽暑初，涉此复岭峻。
瘦藤代笋舆，路熟不待问。
拂石小盘跚，心爱木阴润。
清风解人意，陆续松杉韵。
掬泉嚥茗芽，窃赏此味俊。
我坐亦良久，我仆行何钝。
平生性麋鹿，合有幽闲分。
举足履世途，退尺进仅寸。
曾此小迟速，而足置喜愠。
继今出处同，冥心法天运。
斯游悟穷通，持与达者论。
摸鱼儿·闽漕王幼学作碧湾丹嶂堂，歌此词，以墨本见寄，依韵和之
作者：王迈
朝代：宋
体裁：词

昔元城、一生清峭，南都高卧坚壁。留耕便是元城样，何肯枉吾寻尺。曾直笔。说社稷安危，屡叩龙墀额。明时逐客。却惠顾丹山，来持翠节，对此一湾碧。澄清暇，无奈登临有癖。梅山时访仙迹。神仙偏喜公心事，一见莞然前席。闲不得。有先见蓍龟，消得君王忆。天阍不隔。要济险孤舟，支倾一柱，公外向谁觅。
春晚山行问酒主媪以瓶罄告
作者：王迈
朝代：宋

霜晓寒于腊，日中方有春。云头才作暮，风力又欺人。老犊眠方稳，雏莺语未真。停骖谋一醉，不酌酒家贫。
春晚山行问酒主媪以瓶罄告
作者：王迈
朝代：宋

霜晓寒于腊，日中方有春。
云头纔作暮，风力又欺人。
老犊眠方稳，雏鶑语未真。
停骖谋一醉，不酌酒家贫。
春月白鹤吟寄魏鹤山
作者：王迈
朝代：宋

鹤去兮渠阳，雪衣兮相羊。
啄芳洲兮饮碧湘，如青城之栖兮流矢中伤。
鹤来兮钱塘，朱顶兮昂藏。
浴太液兮下建章，如九皋之唳兮声彻上苍。
鹤归兮临邛之岗，嗥朔风兮立晓霜。
扪参历井兮水云乡，如辽东之返兮华表飞扬。
昔者去兮，狂枭毒獍相贺乎偃月堂。
迨其来兮，文鸾祥凤相得乎汉未央。
今其归兮，驯鸥狎鹭相待乎午桥庄。
善类无依兮，若空乎振鹭之行。
留行无语兮，谁扼乎羣鸟之吭。
归去来于鹤何加损兮，关世道之否臧。
有雁兮南翔，翼短兮心长。
避缯弋兮饱稻粱，望胎仙兮天一方。
思蹇产兮结中肠，此仙之寿兮未易量。
天若祚宋兮，当復来而为治世之祥。
春月白鹤吟寄魏鹤山
作者：王迈
朝代：宋

鹤去兮渠阳，雪衣兮相羊。啄芳洲兮饮碧湘，如青城之栖兮流矢中伤。鹤来兮钱塘，朱顶兮昂藏。浴太液兮下建章，如九皋之唳兮声彻上苍。鹤归兮临邛之岗，嗥朔风兮立晓霜。扪参历井兮水云乡，如辽东之返兮华表飞扬。昔者去兮，狂枭毒獍相贺乎偃月堂。迨其来兮，文鸾祥凤相得乎汉未央。今其归兮，驯鸥狎鹭相待乎午桥庄。善类无依兮，若空乎振鹭之行。留行无语兮，谁扼乎群鸟之吭。归去来于鹤何加损兮，关世道之否臧。有雁兮南翔，翼短兮心长。避缯弋兮饱稻粱，望胎仙兮天一方。思蹇产兮结中肠，此仙之寿兮未易量。天若祚宋兮，当复来而为治世之祥。
春月阅报成诗寄呈方漕信儒孚若
作者：王迈
朝代：宋

边耗遽如许，庙谟先定无。
书生良不武，夜半亦长吁。
关表成余几，山阳援正孤。
黄尘号鬼魅，落日走猩鼯。
甲士疲鏖战，丁夫困转输。
临淮一带水，诸将万金躯。
宛地谁收马，延秋忌有乌。
毕魂空惨淡，曦鬼定揶揄。
公外英雄少，生来忠孝俱。
全将身作胆，曾以口降胡。
方喜规模伟，翻为文法拘。
正涂多植枳，公论冷如菰。
嚙雪全初节，凌烟勉后图。
未应歌舞地，冷眼看侏儒。
春月阅报成诗寄呈方漕信儒孚若
作者：王迈
朝代：宋

边耗遽如许，庙谟先定无。书生良不武，夜半亦长吁。关表成馀几，山阳援正孤。黄尘号鬼魅，落日走猩鼯。甲士疲鏖战，丁夫困转输。临淮一带水，诸将万金躯。宛地谁收马，延秋忌有乌。毕魂空惨淡，曦鬼定揶揄。公外英雄少，生来忠孝俱。全将身作胆，曾以口降胡。方喜规模伟，翻为文法拘。正涂多植枳，公论冷如菰。啮雪全初节，凌烟勉后图。未应歌舞地，冷眼看侏儒。
晚过白沙
作者：王迈
朝代：宋
体裁：七言律诗

浪踏麻鞋破晓行，林梢犹自带残星。气吞宇宙原无馁，心醉功名未觉醒。红雨无端污行色，白云知我忆亲庭。平生惯作江湖客，得酒相看眼倍青。
暮春即事
作者：王迈
朝代：宋
体裁：七言绝句

云头红上三竿日，烟际青来数点峰。桑柘熟时鸠唤雨，麦花黄后燕翻风。
有客一首寄温陵史君赵侍郎涯
作者：王迈
朝代：宋

有客至自泉，为我出嘉话。泉得赵史君，谁人不称快。天生冰玉姿，系出龟琴派。标峻埒昭回，气清融沆瀣。方在谏省时，朝绅推鲠介。及膺承宣命，未到心已解。真李报政后，纪纲日大坏。有坐泉山堂，不守盂水戒。户庭交贾胡，宝货通买卖。继者廉而慈，卧疴力衰惫。暴吏恃饕官，诛求及菅蒯。大姓及细民，怨仇起眦睚。我公方下车，当食辄兴喟。寮属爱贪泉，争饮不为怪。予将辈元结，谁肯伍樊哙。职曹与舶属，时号大驵侩。两疏劾四凶，人喜如爬疥。州胥富盖藏，至则系以械。曰此其渠魁，岂止为罥絓。县官庇黠胥，期限稍宽解。山判吁可惊，即日命追解。惟仁必有勇，勇去禾中稗。良善苦势家，至则行决夬。府史例橐奸，今乃听自败。无欲始能刚，刚拔园中薤。我起瞻四方，风涛极澎湃。砥柱设无人，沦胥靡所届。理欲差毫芒，公私分限界。公竖硬脊梁，浮荣等草芥。出处民戚休，行藏道隆杀。授公以师旄，一路息彫瘵。位公以中书，举世警矇聩。宇宙倘清明，行有大除拜。作歌者何人，江左狂生迈。
有客一首寄温陵史君赵侍郎涯
作者：王迈
朝代：宋

有客至自泉，为我出嘉话。
泉得赵史君，谁人不称快。
天生冰玉姿，系出龟琴派。
标峻埒昭回，气清融沆瀣。
方在谏省时，朝绅推鲠介。
及膺承宣命，未到心已解。
真李报政后，纪纲日大坏。
有坐泉山堂，不守盂水戒。
户庭交贾胡，宝货通买卖。
继者廉而慈，卧疴力衰惫。
暴吏恃饕官，诛求及菅蒯。
大姓及细民，怨仇起眦睚。
我公方下车，当食辄兴喟。
寮属爱贪泉，争饮不为怪。
予将辈元结，谁肯伍樊哙。
职曹与舶属，时号大驵侩。
两疏劾四凶，人喜如爬疥。
州胥富盖藏，至则繫以械。
曰此其渠魁，岂止为罥絓。
县官庇黠胥，期限稍宽解。
山判吁可惊，即日命追解。
惟仁必有勇，勇去禾中稗。
良善苦势家，至则行决夬。
府史例橐姦，今乃听自败。
无欲始能刚，刚拔园中薤。
我起瞻四方，风涛极澎湃。
砥柱设无人，沦胥靡所届。
理欲差毫芒，公私分限界。
公竖硬脊梁，浮荣等草芥。
出处民戚休，行藏道隆杀。
授公以师旄，一路息雕瘵。
位公以中书，举世警蒙聩。
宇宙倘清明，行有大除拜。
作歌者何人，江左狂生迈。
枕上復用道间乡字韵呈同人
作者：王迈
朝代：宋
体裁：七言律诗

爆竹声中度岁忙，椒花杯上换春阳。欠书元日神荼帖，又看新年傀儡场。客枕方酣千里梦，朝靴正踏五更霜。主翁须要惺惺在，富贵何如归故乡。
柏梁体简龚少益
作者：王迈
朝代：宋

青山四面画图张，溪流月下鸣汤汤。
山之下兮水之旁，有人结茅作书堂。
诵声洒洒流琳琅，使我一听乐洋洋。
应问谁为师匠良，风流相种如龚郎。
天孙付以锦绣肠，一挥十纸烂成章。
上与奎宿争光芒，器成未售此焉藏。
吁嗟无地堪翱翔，尘缨自濯歌沧浪。
床头金尽羞悭囊，山鬼吹灯夜恓惶。
蚊雷聚噪肆颉颃，仗剑起舞涕泗滂。
劝君停剑无庸伤，时平贤路如康庄。
鸾凤引喙鸣高岗，时危此道隘且荒。
横宝在道暗无光，运行如此休慨慷。
男儿立身当自强，精金须经百炼刚。
膜外荣枯等粃糠，惟忠惟孝不可忘。
请君倾耳听柏梁，谓余不信来对床。
柏梁体简龚少益
作者：王迈
朝代：宋

青山四面画图张，溪流月下鸣汤汤。山之下兮水之旁，有人结茅作书堂。诵声洒洒流琳琅，使我一听乐洋洋。应问谁为师匠良，风流相种如龚郎。天孙付以锦绣肠，一挥十纸烂成章。上与奎宿争光芒，器成未售此焉藏。吁嗟无地堪翱翔，尘缨自濯歌沧浪。床头金尽羞悭囊，山鬼吹灯夜恓惶。蚊雷聚噪肆颉颃，仗剑起舞涕泗滂。劝君停剑无庸伤，时平贤路如康庄。鸾凤引喙鸣高岗，时危此道隘且荒。横宝在道暗无光，运行如此休慨慷。男儿立身当自强，精金须经百鍊刚。膜外荣枯等秕糠，惟忠惟孝不可忘。请君倾耳听柏梁，谓余不信来对床。
桃蹊梅坞
作者：王迈
朝代：宋

疏疏密密自成行，共趁春妍斗晓妆。移得武陵溪上种，传来大庾岭头香。玄都道士风流别，东阁诗人兴味长。唤取园丁勤物色，合将何树比甘棠。
桃蹊梅坞
作者：王迈
朝代：宋

踈踈密密自成行，共趁春妍斗晓粧。
移得武陵溪上种，传来大庾岭头香。
玄都道士风流别，东阁诗人兴味长。
唤取园丁勤物色，合将何树比甘棠。
梅花吟
作者：王迈
朝代：宋
体裁：古风

君不见山前山后雪成堆，朔风撼地声如雷。孤根忍死受寒冻，须作百花头上魁。寻春游子不爱惜，马蹄践蹂花狼籍。芳姿不肯被消磨，饱尽炎凉方结实。实成始得主人知，进登玉陛调鼎胹。那时滋味甜如饴，无忘霜风吹折时。
梦林清叔
作者：王迈
朝代：宋
体裁：五言律诗

已分幽明隔，无端入梦来。交情今已矣，汝死亦冤哉。白骨今何在，沧波去不回。蛟龙慎勿食，之子谪仙才。
次韵调甘内掾
作者：王迈
朝代：宋
体裁：五言律诗

韩掾才情妙，吟成苦夜长。歌残如意铁，梦断合欢床。鼓瑟湘云暖，吹笙岭月凉。旧时双燕子，飞入谢家堂。
殿廷初考诸同舍约共赋诗
作者：王迈
朝代：宋

绍丑夏五初，皇帝下明诏。
大廷策羣英，虚心问道要。
初考凡六员，同时赴宣召。
宫讲絜斋子，典刑真克肖。
胄丞道乡孙，道心长返照。
何殊钟在簴，宛如刀出鞘。
谷口亦何人，才德俱富邵。
走也分尘埃，识见等萤爝。
亦获在选中，所得过所料。
宫烛分夜辉，御香供早烧。
羣羽竞赴矰，众鳞争入钓。
意气云龙翔，精神风虎啸。
或巽入柔行，或疾声大叫。
或自出机轴，或工事窃剽。
或写云和音，或鼓折杨调。
或作朝凤鸣，或吟蚯蚓窍。
好恶随品题，宁復相讥诮。
上方富春秋，明齐日月耀。
涓露增沧溟，微尘填岳峤。
乙览公平章，甲科须直峭。
讽必纳祈招，箴必容庭燎。
国步頼扶持，民痍需砭疗。
诘朝已竣事，杯行可以釂。
殿廷初考诸同舍约共赋诗
作者：王迈
朝代：宋

绍丑夏五初，皇帝下明诏。大廷策群英，虚心问道要。初考凡六员，同时赴宣召。宫讲絜斋子，典刑真克肖。胄丞道乡孙，道心长返照。何殊钟在簴，宛如刀出鞘。谷口亦何人，才德俱富邵。走也分尘埃，识见等萤爝。亦获在选中，所得过所料。宫烛分夜辉，御香供早烧。群羽竞赴矰，众鳞争入钓。意气云龙翔，精神风虎啸。或巽入柔行，或疾声大叫。或自出机轴，或工事窃剽。或写云和音，或鼓折杨调。或作朝凤鸣，或吟蚯蚓窍。好恶随品题，宁复相讥诮。上方富春秋，明齐日月耀。涓露增沧溟，微尘填岳峤。乙览公平章，甲科须直峭。讽必纳祈招，箴必容庭燎。国步赖扶持，民痍需砭疗。诘朝已竣事，杯行可以釂。
水口上舟呈同行傅月山苌
作者：王迈
朝代：宋

泝流上嵩江，江阔流益峻。
时方良月初，打头恶风信。
老翁把柂立，首叫尾必应。
大男前运篙，风激水还喷。
小男上拽縴，石行跲復奋。
后退辄丈寻，前跻不尺寸。
偪仄一堵中，危坐易慵困。
冷雨去復来，前山邈难认。
江天暮渐低，好风来一瞬。
帆饱去如飞，两程疑可併。
举杯嘱月山，凡物有定分。
壮年登王官，转盼更五闰。
星沙罹闵艰，日毂转颠顿。
方头忤时流，失脚落陷穽。
巧宦疾以驰，笑我拙而钝。
如登今日舟，易退难于进。
自知平生事，百欠无一剩。
饥寒驱出山，歌笑破羣闷。
独有不自欺，心可与天印。
人为固多端，天定或能胜。
愿如晚来风，先逆后乃顺。
得酒且酌斟，升沉付天运。
有穷必有通，无喜亦无愠。
水口上舟呈同行傅月山苌
作者：王迈
朝代：宋

溯流上嵩江，江阔流益峻。时方良月初，打头恶风信。老翁把柂立，首叫尾必应。大男前运篙，风激水还喷。小男上拽纤，石行跲复奋。后退辄丈寻，前跻不尺寸。偪仄一堵中，危坐易慵困。冷雨去复来，前山邈难认。江天暮渐低，好风来一瞬。帆饱去如飞，两程疑可并。举杯嘱月山，凡物有定分。壮年登王官，转盼更五闰。星沙罹闵艰，日毂转颠顿。方头忤时流，失脚落陷阱。巧宦疾以驰，笑我拙而钝。如登今日舟，易退难于进。自知平生事，百欠无一剩。饥寒驱出山，歌笑破群闷。独有不自欺，心可与天印。人为固多端，天定或能胜。愿如晚来风，先逆后乃顺。得酒且酌斟，升沉付天运。有穷必有通，无喜亦无愠。
水调歌头·天上一灯满
作者：王迈
朝代：宋
体裁：词

天上一灯满，引起万灯明。
不知今夕何夕，平地有蓬瀛。
西母瑶池称寿，南守锋车催觐，二美一时并。
一点魁星现，长侍老人星。
心事好，天与寿，鬓长青。
不将锺鼎为乐，念念在朝廷。
此母宜生此子，须有医时良策，寿国福苍生。
子自坐黄阁，母自课黄庭。
水调歌头·寿黄殿护母
作者：王迈
朝代：宋

天上一灯满，引起万灯明。不知今夕何夕，平地有蓬瀛。西母瑶池称寿，南守锋车催觐，二美一时并。一点魁星现，长侍老人星。心事好，天与寿，鬓长青。不将钟鼎为乐，念念在朝廷。此母宜生此子，须有医时良策，寿国福苍生。子自坐黄阁，母自课黄庭。
水调歌头（寿黄殿护母）
作者：王迈
朝代：宋

天上一灯满，引起万灯明。不知今夕何夕，平地有蓬瀛。西母瑶池称寿，南守锋车催观，二美一时并。一点魁星现，长侍老人星。
心事好，天与寿，鬓长青。不将钟鼎为乐，念念在朝廷。此母宜生此子，须有医时良策，寿国福苍生。子自坐黄阁，母自课黄庭。
水龙吟·橙黄橘绿佳期
作者：王迈
朝代：宋
体裁：词

橙黄橘绿佳期，诘朝又报阳来复。笼葱瑞气，天教蟠绕，名门乔木。上界仙人，来游西塾，骖鸾跨鹤。有如椽彩笔，笺天万字，□呈了、琅玕腹。不愿班行鸣玉。问君王、再分符竹。棣华辉映，庭萱春好，举杯相属。伯氏乘轺，诸公须又，安排除目。这堆床牙笏，人人道是，太夫人福。
永嘉何子善琴而有诗名一日携二妙见访求诗
作者：王迈
朝代：宋

山川司马游曾惯，湖海元龙气更豪。诗眼具时穿月胁，琴声妙处写云和。夫君只手兼双美，举世何人赏此高。料得送穷文已办，雪霜应柰岁寒柯。
永嘉何子善琴而有诗名一日携二妙见访求诗
作者：王迈
朝代：宋

山川司马游曾惯，湖海元龙气更豪。
诗眼具时穿月胁，琴声妙处写云和。
夫君隻手兼双美，举世何人赏此高。
料得送穷文已办，雪霜应柰岁寒柯。
池上归道间即事二首
作者：王迈
朝代：宋

一雨恼春思，今朝得快晴。水波随日动，麦浪受风平。野意来无极，篮舆稳更轻。抵家何事好，稚子亦驩迎。寒食清明近，知春不久归。眼惊红作阵，心爱绿成围。宿鹭立晴濑，栖鸦掀夕晖。狂游付年少，我已省前非。
池上归道间即事二首·其一
作者：王迈
朝代：宋
体裁：五言律诗

一雨恼春思，今朝得快晴。水波随日动，麦浪受风平。野意来无极，篮舆稳更轻。抵家何事好，稚子亦驩迎。
池上归道间即事二首·其二
作者：王迈
朝代：宋
体裁：五言律诗

寒食清明近，知春不久归。眼惊红作阵，心爱绿成围。宿鹭立晴濑，栖鸦掀夕晖。狂游付年少，我已省前非。
沁园春
作者：王迈
朝代：宋

人物渺然，蕙兰椒艾，孰臭孰香。昔尹公和靖，与龟山老，虽同名节，却异行藏。尹在当年，深居养道，亲见兵戈兴洛阳。杨虽出，又何畀于蔡，何救于章。公今为尹为杨。这一著须平心较量。正南洲潢弄，西淮鼎沸，廷绅噤舌，举国如狂。招鹤亭前，居然高卧，许大乾坤谁主张。公须起，要擎天一柱，支架明堂。
沁园春
作者：王迈
朝代：宋
体裁：词

人物渺然，蕙兰椒艾，孰臭孰香。
昔尹公和靖，与龟山老，虽同名节，却异行藏。
尹在当年，深居养道，亲见兵戈兴洛阳。
杨虽出，又何畀於蔡，何救於章。
公今为尹为杨。
这一著须平心较量。
正南洲潢弄，西淮鼎沸，廷绅噤舌，举国如狂。
招鹤亭前，居然高卧，许大乾坤谁主张。
公须起，要擎天一柱，支架明堂。
沁园春
作者：王迈
朝代：宋
体裁：词

人物眇然，蕙兰椒艾，孰臭孰香。昔尹公和靖，与龟山老，虽同名节，却异行藏。尹在当年，深居养道，亲见兵戈兴洛阳。杨虽出，又何畀于蔡，何救于章。公今为尹为杨。这一着须平心较量。正南洲潢弄，西淮鼎沸，廷绅噤舌，举国如狂。招鹤亭前，居然高卧，许大乾坤谁主张。公须起，要擎天一柱，支架明堂。
沁园春
作者：王迈
朝代：宋
体裁：词

夜来斗庵，左顾绿云，右盼素娥。
好态浓意远，随宜梳洗，轻轻莲步，艳艳秋波。
妒宠争妍，娇痴无际，齐劝诗翁金叵罗。
翁微笑、□一时饮尽，谁少谁多。
月娥。
唱后颜酡。
莫也怕、浮云妒月麽。
问苏州刺史，旧欢如梦，江州司马，衫湿如何。
翠幕空垂，唾花无迹，忍听樽前飞燕歌。
销凝处，正潇潇烟雨，偏恼东坡。
沁园春·一笑樽前
作者：王迈
朝代：宋

一笑樽前，数雄甲辰，几位上台。有唐裴相，徜徉绿野，我朝富老，游戏昆台。淮蔡功成，惊天动地，似胜单车和虏回。谁知道，活流民数万，赛过平淮。君侯初度奇哉。五百岁、三贤前後来。任朱幡西向，不妨为富，义旗北指，也解为裴，将相功名，时来便做，且醉红蕖三百杯。相期处，要千年汗竹，名节崔嵬。
沁园春·人物渺然
作者：王迈
朝代：宋

人物渺然，蕙兰椒艾，孰臭孰香。
昔尹公和靖，与龟山老，虽同名节，却异行藏。
尹在当年，深居养道，亲见兵戈兴洛阳。
杨虽出，又何畀于蔡，何救于章。
公今为尹为杨。
这一着须平心较量。
正南洲潢弄，西淮鼎沸，廷绅噤舌，举国如狂。
招鹤亭前，居然高卧，许大干坤谁主张。
公须起，要擎天一柱，支架明堂。
沁园春·夜来斗庵
作者：王迈
朝代：宋
体裁：词

夜来斗庵，左顾绿云，右盼素娥。好态浓意远，随宜梳洗，轻轻莲步，艳艳秋波。妒宠争妍，娇痴无际，齐劝诗翁金叵罗。翁微笑、□一时饮尽，谁少谁多。月娥。唱后颜酡。莫也怕、浮云妒月么。问苏州刺史，旧欢如梦，江州司马，衫湿如何。翠幕空垂，唾花无迹，忍听樽前飞燕歌。销凝处，正潇潇烟雨，偏恼东坡。
沁园春·寿史君黄少卿
作者：王迈
朝代：宋
体裁：词

一笑樽前，数雄甲辰，几位上台。有唐裴相，徜徉绿野，我朝富老，游戏昆台。淮蔡功成，惊天动地，似胜单车和虏回。谁知道，活流民数万，赛过平淮。君侯初度奇哉。五百岁、三贤前后来。任朱幡西向，不妨为富，义旗北指，也解为裴，将相功名，时来便做，且醉红蕖三百杯。相期处，要千年汗竹，名节崔嵬。
沁园春·臞老今朝
作者：王迈
朝代：宋

臞老今朝，载酒渡江，送孟吉州。
遇舟之人士，来前问政，此公官去，莫也宜留。
老子曰嘻，我游宦海，几度遭他风打头。
君休问，但正因遇坎，行则乘流。
江皋一叶惊秋。
雁过也、严明白鹭洲。
笑如今休顾，从前堕甑，无心相逐，等是虚舟。
啄黍鸡肥，新篘酒熟，且作山中万户侯。
林泉好，却输公一着，先我归休。
沁园春·臞老今朝
作者：王迈
朝代：宋
体裁：词

臞老今朝，载酒渡江，送孟吉州。遇舟之人士，来前问政，此公官去，莫也宜留。老子曰嘻，我游宦海，几度遭他风打头。君休问，但正因遇坎，行则乘流。江皋一叶惊秋。雁过也、严明白鹭洲。笑如今休顾，从前堕甑，无心相逐，等是虚舟。啄黍鸡肥，新篘酒熟，且作山中万户侯。林泉好，却输公一著，先我归休。
沁园春·首尾四年
作者：王迈
朝代：宋

首尾四年，台省好官，都做一回。
便前头更有，合当做底，何妨且恁，猛省归来。
甲第新成，开尊行乐，脆管繁弦十二钗。
回头笑，这狂生无用，削尽官阶。
狂生真个狂哉。
泼性气年来全未灰。
有龙鳞凤翼，不能攀附，牛衣渔具，早已安排。
烂煮园蔬，熟煨山芋，白发苍颜穷秀才。
官休做，莫狂无处着，送去琼崖。
沁园春（孟守美在）
作者：王迈
朝代：宋

臞老今朝，载酒渡红，关孟吉州。遇舟之人士，来前问政，此公官去，莫也宜留。老子日嘻，我游宦海，几度遭他风打头。君休问，但正因遇坎，行则乘流。
江皋一叶惊秋。雁过也、严明白鹭洲。笑如今体顾，从前堕甑，无心相逐，等是虚舟。啄黍鸡肥，新篘酒熟，且作山中万户侯。林泉好，却输公一著，先我归休。
沁园春（迎方右史德润）
作者：王迈
朝代：宋
体裁：词

首尾四年，台省好官，都做一回。便前头更有，合当做底，何妨且恁，猛省归来。甲第新成，开尊行乐，脆管繁弦十二钗。回头笑，这狂生无用，削尽官阶。狂生真个狂哉。泼性气年来全未灰。有龙鳞凤翼，不能攀附，牛衣渔具，早已安排。烂煮园蔬，熟煨山芋，白发苍颜穷秀才。官休做，莫狂无处著，送去琼崖。
海棠
作者：王迈
朝代：宋
体裁：七言绝句

梅太清臞桃太肥，不浓不淡此花宜。何人笔下有香字，为杜陵翁补逸诗。
清明郊行
作者：王迈
朝代：宋

年例清明是暮春，今年春事却平分。
故添一闰知天巧，欲探羣芳奈雨频。
烟树对人愁脉脉，暮山似我老陈陈。
感时莫洒花前泪，不道中原涨战尘。
清明郊行
作者：王迈
朝代：宋

年例清明是暮春，今年春事却平分。故添一闰知天巧，欲探群芳奈雨频。烟树对人愁脉脉，暮山似我老陈陈。感时莫洒花前泪，不道中原涨战尘。
温陵万安桥谒忠惠蔡公祠堂留题
作者：王迈
朝代：宋

欲知公之忠，须诵三谏诗。
欲知公之惠，须读万安碑。
朝廷得公重，天下失公悲。
骑鲸今几年，悠悠人见思。
今人愧前修，风流不可追。
立朝无刚容，突梯仍脂韦。
字民乏廉声，敲扑急茧丝。
不知富贵有磨灭，芳名姱节无穷时。
游子晚出公之乡，儿时敛袵公清规。
吁嗟九原不可作，每于清夜梦见之。
所以今日拜公像，浩歌出门双泪垂。
温陵万安桥谒忠惠蔡公祠堂留题
作者：王迈
朝代：宋

欲知公之忠，须诵三谏诗。欲知公之惠，须读万安碑。朝廷得公重，天下失公悲。骑鲸今几年，悠悠人见思。今人愧前脩，风流不可追。立朝无刚容，突梯仍脂韦。字民乏廉声，敲扑急茧丝。不知富贵有磨灭，芳名姱节无穷时。游子晚出公之乡，儿时敛衽公清规。吁嗟九原不可作，每于清夜梦见之。所以今日拜公像，浩歌出门双泪垂。
游温陵得未第之士四人作四爱诗·赠养仁若春
作者：王迈
朝代：宋
体裁：七言律诗

吾爱清源颜养仁，笔端有力重千钧。奇才自合巍收第，他巧何妨且进身。我老无能惟喜士，君名若出定惊人。元宵相聚过寒食，不污东风一点尘。
游温陵得未第之士四人作四爱诗·赠来叔泰来
作者：王迈
朝代：宋
体裁：七言律诗

清源吾爱陈来叔，紫帽家声蔼月评。苦学心能通造化，择交足不出门庭。人知长宋名先弟，谁识子由文胜兄。听取搢绅传好语，可轩后有两魁星。
游温陵得未第之士四人作四爱诗·赠茂功茂叔
作者：王迈
朝代：宋

吾爱清源徐茂功，声名捷出日方东。
高尻下首纷余子，屈指论心几鉅公。
我定斯文宜馆阁，人言科目滞英雄。
直须一举魁天下，方快鹏程万里风。
游温陵得未第之士四人作四爱诗·赠茂功茂叔
作者：王迈
朝代：宋

吾爱清源徐茂功，声名捷出日方东。高尻下首纷馀子，屈指论心几钜公。我定斯文宜馆阁，人言科目滞英雄。直须一举魁天下，方快鹏程万里风。
游温陵得未第之士四人作四爱诗·赠顺夫履信
作者：王迈
朝代：宋

吾爱清源陈顺夫，妙龄足迹半江湖。
三湘舟裏诗成束，百尺楼前酒满壶。
科目岂淹真俊杰，世间谁数饱侏儒。
长安贵宦门如市，还有樽前此客无。
游温陵得未第之士四人作四爱诗·赠顺夫履信
作者：王迈
朝代：宋

吾爱清源陈顺夫，妙龄足迹半江湖。三湘舟里诗成束，百尺楼前酒满壶。科目岂淹真俊杰，世间谁数饱侏儒。长安贵宦门如市，还有樽前此客无。
满江红 寿赵宰 二月初一
作者：王迈
朝代：宋
体裁：词

轻暖轻寒，正春满、河阳花县。谁报道，金铃声响，百花开遍。天上谪仙人瑞世，佛中有宰官身现。好看承、金母上瑶池，开华宴。争捧取，金樽劝。更把取，丹砂炼。要朱颜长对，舞裙歌扇。准拟来年称寿日，沉香亭里春生面。有安期、大枣伴蟠桃，年年献。
满江红·明日元宵
作者：王迈
朝代：宋
体裁：词

明日元宵，蔼佳气、清凉金粟。人道是、史君寿母，宴瑶池曲。九十春来萱草茂，三千年后蟠桃熟。看鳌头、名字未多时，分符竹。熏宝篆，张银烛。佳庆事，人人祝。况平反阴德，在长生箓。最喜芸香怀玉燕，安排锦帐骑银鹿。待雕轩、文驷上堤沙，如天福。
满江红·轻暖轻寒
作者：王迈
朝代：宋
体裁：词

轻暖轻寒，正春满、河阳花县。
谁报道，金铃声响，百花开遍。
天上谪仙人瑞世，佛中有宰官身现。
好看承、金母上瑶池，开华宴。
争捧取，金樽劝。
更把取，丹砂炼。
要朱颜长对，舞裙歌扇。
准拟来年称寿日，沈香亭里春生面。
有安期、大枣伴蟠桃，年年献。
潘世表来访临别赠二十韵
作者：王迈
朝代：宋

病眼缘春困，晨兴为子明。
未应谈世故，政恐累吾清。
书况近何若，襟期久不倾。
春来已多日，课办几何程。
我懒觉成惯，人怜太瘦生。
招穷诗作祟，攻闷酒为兵。
昨着僧房宿，思寻友旧盟。
时时整行李，往往嘆浮萍。
一动归欤兴，长歌去矣行。
小轩频偃蹇，分物息经营。
绿爱弥墙幄，红惊糁地英。
感时愁杜宇，唤梦赏鹂鹒。
秩马来迢递，论文会合并。
匆匆为草具，鬰鬰有兰馨。
如许遽言别，深知不尽情。
惜花二三月，送客短长亭。
万事眼前幻，一杯身后名。
相期在忠孝，冷笑付枯荣。
问学无穷尽，文章合老成。
倘来聊尔尔，所立要铮铮。
此去逢同社，为侬好寄声。
有需新句子，此稿不妨呈。
潘世表来访临别赠二十韵
作者：王迈
朝代：宋

病眼缘春困，晨兴为子明。未应谈世故，政恐累吾清。书况近何若，襟期久不倾。春来已多日，课办几何程。我懒觉成惯，人怜太瘦生。招穷诗作祟，攻闷酒为兵。昨著僧房宿，思寻友旧盟。时时整行李，往往叹浮萍。一动归欤兴，长歌去矣行。小轩频偃蹇，分物息经营。绿爱弥墙幄，红惊糁地英。感时愁杜宇，唤梦赏鹂鹒。秩马来迢递，论文会合并。匆匆为草具，郁郁有兰馨。如许遽言别，深知不尽情。惜花二三月，送客短长亭。万事眼前幻，一杯身后名。相期在忠孝，冷笑付枯荣。问学无穷尽，文章合老成。倘来聊尔尔，所立要铮铮。此去逢同社，为侬好寄声。有需新句子，此稿不妨呈。
灵白湖归憩林氏坟庵僧出能诵予旧诗设茗椀蒲食以诗赠之兼寄呈林六十兄
作者：王迈
朝代：宋

霜风袭客裘，朝日晒农背。谁遣役此躯，隐痛在五内。宿草渐重生，局蹐处覆载。扶衰策瘦筇，乞灵问龟蔡。往来才信宿，屏息过阛阓。夙驾三十里，仆夫已告惫。小庵阚道旁，丈室藏法界。叩扉僧出迎，面熟不猜怪。白发久不梳，爬痒得痛快。荷设茗椀供，仍有蒲食配。去此已五霜，重来发孤慨。一饱犹可谋，三釜已不逮。退藏心甚甘，世故肯相贷。博陵隐君子，堂萱春未艾。悠悠我之思，此日君当爱。
灵白湖归憩林氏坟庵僧出能诵予旧诗设茗椀蒲食以诗赠之兼寄呈林六十兄
作者：王迈
朝代：宋

霜风袭客裘，朝日晒农背。
谁遣役此躯，隠痛在五内。
宿草渐重生，跼蹐处覆载。
扶衰策瘦筇，乞灵问龟蔡。
往来纔信宿，屏息过阛阓。
夙驾三十里，仆夫已告惫。
小庵阚道旁，丈室藏法界。
叩扉僧出迎，面熟不猜怪。
白髮久不梳，爬痒得痛快。
荷设茗椀供，仍有蒲食配。
去此已五霜，重来发孤慨。
一饱犹可谋，三釜已不逮。
退藏心甚甘，世故肯相贷。
博陵隠君子，堂萱春未艾。
悠悠我之思，此日君当爱。
灵白湖归憩林氏坟庵僧出能诵予旧诗设茗碗蒲食以诗赠之兼寄呈林六十兄
作者：王迈
朝代：宋
体裁：古风

霜风袭客裘，朝日晒农背。谁遣役此躯，隐痛在五内。宿草渐重生，局蹐处覆载。扶衰策瘦筇，乞灵问龟蔡。往来才信宿，屏息过阛阓。夙驾三十里，仆夫已告惫。小庵阚道旁，丈室藏法界。叩扉僧出迎，面熟不猜怪。白发久不梳，爬痒得痛快。荷设茗碗供，仍有蒲食配。去此已五霜，重来发孤慨。一饱犹可谋，三釜已不逮。退藏心甚甘，世故肯相贷。博陵隐君子，堂萱春未艾。悠悠我之思，此日君当爱。
爱女
作者：王迈
朝代：宋

爱女有家后，沉痾未下床。问巫羞左道，市药叹空囊。攻闷三杯酒，祈安一瓣香。祠山消息好，秋杪得还乡。
爱女
作者：王迈
朝代：宋

爱女有家后，沉痾未下床。
问巫羞左道，市药嘆空囊。
攻闷三杯酒，祈安一瓣香。
祠山消息好，秋杪得还乡。
父执德化陈宰叔高槩寄诗和之
作者：王迈
朝代：宋

欲作好官易，与时同俯仰。
欲作好人难，前修严矱矩。
马安为巧宦，孔光位宰辅。
贻臭汗青中，诟駡之所聚。
胡威清比父，魏謩直肖祖。
世家有若人，百不一二数。
夫君少壮时，笔力迫韩杜。
晚岁宰一同，治最方卓鲁。
中都清要官，唾手可搏取。
径挂神武冠，去国身如羽。
隠几挹青山，称觞环綵舞。
导养学熊鹤，铅汞成龙虎。
妙香参鼻观，虚白生灵宇。
兴来耸文笔，象物蒙藻黼。
客至开香醪，鲸量少俦伍。
我登清风堂，人今道则古。
敬宣与狎崇，所择听张禹。
父执德化陈宰叔高槩寄诗和之
作者：王迈
朝代：宋

欲作好官易，与时同俯仰。欲作好人难，前修严矱矩。马安为巧宦，孔光位宰辅。贻臭汗青中，诟骂之所聚。胡威清比父，魏谟直肖祖。世家有若人，百不一二数。夫君少壮时，笔力迫韩杜。晚岁宰一同，治最方卓鲁。中都清要官，唾手可搏取。径挂神武冠，去国身如羽。隐几挹青山，称觞环綵舞。导养学熊鹤，铅汞成龙虎。妙香参鼻观，虚白生灵宇。兴来耸文笔，象物蒙藻黼。客至开香醪，鲸量少俦伍。我登清风堂，人今道则古。敬宣与狎崇，所择听张禹。
猎者
作者：王迈
朝代：宋

山中有猎者，设网张四隅。稚獐为所絓，性命悬庖厨。母獐至网外，踯躅相悲呼。明知猎者意，于己并觊觎。柰爱不可割，投网与子俱。猎者偶省悟，攒眉发长吁。纵之与偕活，长揖谢猎徒。焚网毁毒矢，放鹰逐韩卢。人物强非类，天性元不殊。爱母寝皮猿，惜子乔腹鱼。人均作此念，可废佃与渔。猎者仁孝心，洞然贯体肤。彼为中国阱，愧见此猎无。
猎者
作者：王迈
朝代：宋

山中有猎者，设网张四隅。
稚麞为所絓，性命悬庖厨。
母麞至网外，踯躅相悲呼。
明知猎者意，于己併觊觎。
柰爱不可割，投网与子俱。
猎者偶省悟，攒眉发长吁。
纵之与偕活，长揖谢猎徒。
焚网毁毒矢，放鹰逐韩卢。
人物强非类，天性元不殊。
爱母寝皮猿，惜子乔腹鱼。
人均作此念，可废佃与渔。
猎者仁孝心，洞然贯体肤。
彼为中国穽，愧见此猎无。
瑞鹤仙·芳菲春二月
作者：王迈
朝代：宋
体裁：词

芳菲春二月。正软红尘里，踏青时节。山川孕人杰。好赤城丹洞，丰姿奇绝。云霄阀阅。个精神、清如玉雪。看谈兵议论，风霆舞剑，刚肠如铁。闻说。年方英妙，已向城边，飞书驰捷。誓清击楫。宁久此，淹车辙。对花朝称寿，朱颜未老，尽有功名事业。便张韩刘岳传名，何如一叶。
瑞鹤仙（寿叶路钤）
作者：王迈
朝代：宋

芳菲春二月。正软红尘里，踏青时节。山川孕人杰。好赤城丹洞，丰姿奇绝。云霄阀阅。个精神、清如玉雪。看谈兵议论，风霆舞剑，刚肠如钎。闻说。年方英妙，已向城边，飞书驰捷。誓清击楫。宁久此，淹车辙。对花朝称寿，朱颜未老，尽有功名事业。便张韩刘岳传名，何如一叶。
生朝止客
作者：王迈
朝代：宋

白发苍颜五十三，北风不竞又来南。宦情于我蜡来淡，世味从渠蜜样甘。乌哺劬劳恩未报，雁行凄断痛何堪。记生纵有一樽酒，忍与妻孥共醉酣。
生朝止客
作者：王迈
朝代：宋

白髮苍颜五十三，北风不竞又来南。
宦情于我蜡来淡，世味从渠蜜样甘。
乌哺劬劳恩未报，鴈行凄断痛何堪。
记生纵有一樽酒，忍与妻孥共醉酣。
用徐编修德夫韵贺其开藩旴江二首
作者：王迈
朝代：宋

几年泉谷养灵根，一立朝班敢尽言。锁掣玉麟辞绀殿，符分金虎坐辕门。郡条上日新施设，民瘼微时预讨论。勿鄙向来工珥笔，只将清净镇嚣喧。君侯心事即苍冥，谔谔曾同唯唯争。医国奇方留后用，字民好事及今行。悬知夔卨班难继，且入龚黄传亦荣。天诱圣衷差易耳，正人得路致隆平。
用徐编修德夫韵贺其开藩旴江二首·其一
作者：王迈
朝代：宋

几年泉谷养灵根，一立朝班敢尽言。
鏁掣玉麟辞绀殿，符分金虎坐辕门。
郡条上日新施设，民瘼微时预讨论。
勿鄙嚮来工珥笔，只将清浄镇嚣喧。
用徐编修德夫韵贺其开藩旴江二首·其二
作者：王迈
朝代：宋
体裁：七言律诗

君侯心事即苍冥，谔谔曾同唯唯争。医国奇方留后用，字民好事及今行。悬知夔卨班难继，且入龚黄传亦荣。天诱圣衷差易耳，正人得路致隆平。
用韵简黄元辅二首
作者：王迈
朝代：宋

不爱螭头一点青，片言枘凿拂衣行。但忧负我平生学，岂愿争渠竖子名。天骏出闲驽饱秣，国兰却佩艾敷荣。想君记得西山语，佳士从来去就轻。发今如此不重青，醉后长歌折槛行。老去一寒甘忍死，古来几士得全名。稻畦蔬圃閒中乐，药禁薇阶膜外荣。所见略同君与我，不妨官小得人轻。
用韵简黄元辅二首·其一
作者：王迈
朝代：宋
体裁：七言律诗

不爱螭头一点青，片言枘凿拂衣行。但忧负我平生学，岂愿争渠竖子名。天骏出闲驽饱秣，国兰却佩艾敷荣。想君记得西山语，佳士从来去就轻。
用韵简黄元辅二首·其二
作者：王迈
朝代：宋

发今如此不重青，醉后长歌折槛行。老去一寒甘忍死，古来几士得全名。稻畦蔬圃閒中乐，药禁薇阶膜外荣。所见略同君与我，不妨官小得人轻。
用韵简黄元辅二首·其二
作者：王迈
朝代：宋

髮今如此不重青，醉后长歌折槛行。
老去一寒甘忍死，古来几士得全名。
稻畦蔬圃閒中乐，药禁薇阶膜外荣。
所见略同君与我，不妨官小得人轻。
甲戌九月日有食之纪异三十韵
作者：王迈
朝代：宋

甲戌九月秋，朔旦见灾眚。
孛彗犯太阳，凄凄如月冷。
方其始亏时，宛然虫食皿。
食之至于既，当空悬黑餠。
髣髴存轮圈，中陷犹枯井。
云间星昼见，草木森弄影。
天地寂无声，疑似非人境。
问之道旁翁，欲语喉先哽。
翁今九十余，眼未见此景。
爰有虮虱臣，拜跪泪沾领。
天高听则卑，宜鉴愚臣请。
日者阳之宗，千古光常炳。
此日何不臧，臣心忧耿耿。
或者天爱君，先事示之警。
流金为汤戒，洚水为尧儆。
虽重一时忧，何伤天历永。
吾君今尧汤，四海元元幸。
公道大开明，朝列肃而整。
祇恐万一间，左右容憸悻。
方秋阴用事，阳微阴渐逞。
不去谗慝根，惧作忠良穽。
天乃出怪异，意欲悟观省。
吾国必有人，伏蒲输骨鲠。
吾君必开纳，小心知畏谨。
阳政必日修，阴邪必痛屏。
天其终仁爱，悔过在俄顷。
大叫天上人，齐唤金乌醒。
甲戌九月日有食之纪异三十韵
作者：王迈
朝代：宋

甲戌九月秋，朔旦见灾眚。孛彗犯太阳，凄凄如月冷。方其始亏时，宛然虫食皿。食之至于既，当空悬黑饼。髣髴存轮圈，中陷犹枯井。云间星昼见，草木森弄影。天地寂无声，疑似非人境。问之道旁翁，欲语喉先哽。翁今九十馀，眼未见此景。爰有虮虱臣，拜跪泪沾领。天高听则卑，宜鉴愚臣请。日者阳之宗，千古光常炳。此日何不臧，臣心忧耿耿。或者天爱君，先事示之警。流金为汤戒，洚水为尧儆。虽重一时忧，何伤天历永。吾君今尧汤，四海元元幸。公道大开明，朝列肃而整。祇恐万一间，左右容憸悻。方秋阴用事，阳微阴渐逞。不去谗慝根，惧作忠良阱。天乃出怪异，意欲悟观省。吾国必有人，伏蒲输骨鲠。吾君必开纳，小心知畏谨。阳政必日修，阴邪必痛屏。天其终仁爱，悔过在俄顷。大叫天上人，齐唤金乌醒。
画工又作道装
作者：王迈
朝代：宋
体裁：七言绝句

扬州节钺非吾爱，肯要腰缠十万钱。只愿天公多与寿，道巾野服伴胎仙。
痴儿
作者：王迈
朝代：宋

痴儿才五岁，器局稍精明。弄笔誇郎罢，窥鸾效女兄。顾瞻眸子俊，酬答舌头轻。但愿身长健，看渠骨骼成。
痴儿
作者：王迈
朝代：宋

痴儿纔五岁，器局稍精明。
弄笔夸郎罢，窥鸾效女兄。
顾瞻眸子俊，酬答舌头轻。
但愿身长健，看渠骨骼成。
白发叹
作者：王迈
朝代：宋

日月转四时，团团辗清昊。人生一世间，轻尘栖弱草。寒暑不相贷，容鬓岂常好。嗟予涉世纷，闻道苦不早。尘劳纵掀簸，冉冉风中葆。行年将四十，素标已插脑。星星才数茎，烂熳色胜缟。耘镊虽暂无，安能遏衰槁。黄精似可饵，已白恐难扫。幸有琴心文，真诀堪却老。华池溉隐芝，青青可常保。斯理不吾欺，从今勤探讨。要当验他时，难为常人道。青铜作明鉴，皎皎铺晴昊。照我沐初晞，几缕经霜草。本无适俗韵，颇识林园好。何为浪自苦，落得衰颜早。悬知日夜改，青丝成素葆。达人遗世累，土木视肝脑。那于形骸间，计校玄与缟。彼独何人哉，而我叹枯槁。壮年不可挽，过日如霜扫。但有岁寒心，不逐冰霜老。誓开三径荒，种艺杂庸保。虽无大药资，尚得恣幽讨。此外尽悠悠，置之不复道。
白发叹·其一
作者：王迈
朝代：宋

日月转四时，团团辗清昊。人生一世间，轻尘栖弱草。寒暑不相贷，容鬓岂常好。嗟予涉世纷，闻道苦不早。尘劳纵掀簸，冉冉风中葆。行年将四十，素标已插脑。星星才数茎，烂熳色胜缟。耘镊虽暂无，安能遏衰槁。黄精似可饵，已白恐难扫。幸有琴心文，真诀堪却老。华池溉隐芝，青青可常保。斯理不吾欺，从今勤探讨。要当验他时，难为常人道。
白发叹·其二
作者：王迈
朝代：宋

青铜作明鉴，皎皎铺晴昊。照我沐初晞，几缕经霜草。本无适俗韵，颇识林园好。何为浪自苦，落得衰颜早。悬知日夜改，青丝成素葆。达人遗世累，土木视肝脑。那于形骸间，计校玄与缟。彼独何人哉，而我叹枯槁。壮年不可挽，过日如霜扫。但有岁寒心，不逐冰霜老。誓开三径荒，种艺杂庸保。虽无大药资，尚得恣幽讨。此外尽悠悠，置之不复道。
白发吟
作者：王迈
朝代：宋

明发览青铜，寸白坠华簪。悬知不能免，岂意遽见侵。忆昔随群儿，总角混青衿。纵弱不好弄，既冠知惜阴。时开磊块胸，浇之以古今。二十偕计书，进士路攲嵚。迟迟十四年，一第酬苦心。今年已六六，暮景来骎骎。一发照我眸，众发立森森。忽然一失笑，政要渠相寻。有田愿种玉，有腰愿垂金。富贵岂不好，劳鹿那能禁。何如一床书，侑之绿绮琴。远参兰茝香，清玩山水音。高歌月满架，醉卧斗横参。待教头半白，挂冠老山林。饮犊青草浦，盟鸥白沙浔。凭虚唤张陆，听我白发吟。
白髮吟
作者：王迈
朝代：宋

明发览青铜，寸白坠华簪。
悬知不能免，岂意遽见侵。
忆昔随羣儿，总角混青衿。
纵弱不好弄，既冠知惜阴。
时开磊块胸，浇之以古今。
二十偕计书，进士路欹嵚。
迟迟十四年，一第酬苦心。
今年已六六，暮景来骎骎。
一髮照我眸，众髮立森森。
忽然一失笑，政要渠相寻。
有田愿种玉，有腰愿垂金。
富贵岂不好，劳鹿那能禁。
何如一床书，侑之绿绮琴。
远参兰茝香，清玩山水音。
高歌月满架，醉卧斗横参。
待教头半白，挂冠老山林。
饮犊青草浦，盟鸥白沙浔。
凭虚唤张陆，听我白髮吟。
白髮嘆·其一
作者：王迈
朝代：宋

日月转四时，团团辗清昊。
人生一世间，轻尘栖弱草。
寒暑不相贷，容鬓岂常好。
嗟予涉世纷，闻道苦不早。
尘劳纵掀簸，冉冉风中葆。
行年将四十，素标已插脑。
星星纔数茎，烂熳色胜缟。
耘镊虽暂无，安能遏衰槁。
黄精似可饵，已白恐难扫。
幸有琴心文，真诀堪却老。
华池溉隠芝，青青可常保。
斯理不吾欺，从今勤探讨。
要当验他时，难为常人道。
白髮嘆·其二
作者：王迈
朝代：宋

青铜作明鑑，皎皎铺晴昊。
照我沐初晞，几缕经霜草。
本无适俗韵，颇识林园好。
何为浪自苦，落得衰颜早。
悬知日夜改，青丝成素葆。
达人遗世累，土木视肝脑。
那于形骸间，计校玄与缟。
彼独何人哉，而我嘆枯槁。
壮年不可挽，过日如霜扫。
但有岁寒心，不逐冰霜老。
誓开三径荒，种艺杂庸保。
虽无大药资，尚得恣幽讨。
此外尽悠悠，置之不復道。
监试卫通判送桂花一枝得四绝句以谢
作者：王迈
朝代：宋

花映眉间一点黄，笑将文字共平章。高枝定不轻分付，自有花为知见香。天女吹香到酒边，不须更著水沉烟。明年正月披香殿，人在玉皇香案前。君家结得此花缘，盛事龙头四十年。书种至今香不断，馨儿俱作广寒仙。风月堂中倾国姝，别来风骨太清臞。良宵梦里殷勤说，玉兔还能捣药无。
监试卫通判送桂花一枝得四绝句以谢·其一
作者：王迈
朝代：宋
体裁：七言绝句

花映眉间一点黄，笑将文字共平章。高枝定不轻分付，自有花为知见香。
监试卫通判送桂花一枝得四绝句以谢·其三
作者：王迈
朝代：宋
体裁：七言绝句

君家结得此花缘，盛事龙头四十年。书种至今香不断，馨儿俱作广寒仙。
监试卫通判送桂花一枝得四绝句以谢·其二
作者：王迈
朝代：宋

天女吹香到酒边，不须更着水沉烟。
明年正月披香殿，人在玉皇香案前。
监试卫通判送桂花一枝得四绝句以谢·其二
作者：王迈
朝代：宋

天女吹香到酒边，不须更著水沉烟。明年正月披香殿，人在玉皇香案前。
监试卫通判送桂花一枝得四绝句以谢·其四
作者：王迈
朝代：宋

风月堂中倾国姝，别来风骨太清臞。
良宵梦裏殷勤说，玉兔还能捣药无。
监试卫通判送桂花一枝得四绝句以谢·其四
作者：王迈
朝代：宋

风月堂中倾国姝，别来风骨太清臞。良宵梦里殷勤说，玉兔还能捣药无。
看蒋玉父有珍炙膏肓
作者：王迈
朝代：宋

炷艾剧炎火，端躬如泰山。医师工指授，竖子觉毛寒。铁脊梁须壮，银河水不乾。明知宁忍痛，绝欲信为难。
看蒋玉父有珍炙膏肓
作者：王迈
朝代：宋

炷艾剧炎火，端躬如泰山。
医师工指授，竖子觉毛寒。
铁脊梁须壮，银河水不干。
明知宁忍痛，绝慾信为难。
石巴山买舟
作者：王迈
朝代：宋
体裁：七言律诗

年来机事付沙鸥，湖海萍蓬觉倦游。千里白云关我恨，一江流水替人愁。快闻飞桨健于马，底问前滩吼似牛。枕藉舟中君莫叹，人生何日不虚舟。
离家
作者：王迈
朝代：宋
体裁：七言律诗

无端轻弃白云坳，似被梅花唤出郊。岁律堂堂蛇赴壑，宦途役役燕营巢。数更听雨情何极，忧国怀家睫不交。老了英雄天不管，那堪更被北山嘲。
秋夜对客
作者：王迈
朝代：宋

旋烧香鸭剔银缸，风捲银蟾上矮窗。诗癖苦无奇药疗，睡魔赖有建茶降。回环蛙部疑成两，接续蝉笙不计双。好友相看宁惜夜，满怀秋思浩如江。
秋夜对客
作者：王迈
朝代：宋

旋烧香鸭剔银缸，风捲银蟾上矮窗。
诗癖苦无奇药疗，睡魔頼有建茶降。
回环蛙部疑成两，接续蝉笙不计双。
好友相看宁惜夜，满怀秋思浩如江。
秋榜已揭不寐
作者：王迈
朝代：宋
体裁：五言律诗

寒重难为坐，宵长可奈眠。老天不解事，特地闰今年。风助蛩声苦，霜和月色妍。抱衾成百感，嚼句忆坡仙。
立夏前五日出郊送春
作者：王迈
朝代：宋

前回马首络青春，春我相逢皆故人。今朝出门忽失笑，春如五日之京兆。莺痴蝶騃不知愁，惟有杜鹃啼到晓。春到园林邮传哉，藤阴次第庇莓苔。愿春长在人长健，何惜与春归去来。
立夏前五日出郊送春
作者：王迈
朝代：宋

前回马首络青春，春我相逢皆故人。
今朝出门忽失笑，春如五日之京兆。
鶑痴蝶騃不知愁，惟有杜鹃啼到晓。
春到园林邮传哉，藤阴次第庇莓苔。
愿春长在人长健，何惜与春归去来。
简仙游宰黄瀛甫登二首
作者：王迈
朝代：宋

为喜双凫舄，将临九鲤乡。民贫嗟辙涸，吏横正鸱张。谁与催贤令，速来仁一方。茅檐茨屋下，延颈望春阳。诗要渊明赋，琴须宓子鸣。幸哉吾百里，行矣见双清。民瘼需绥抚，人才待作成。猪肝非我嗜，无事累高明。
简仙游宰黄瀛甫登二首·其一
作者：王迈
朝代：宋

为喜双凫舄，将临九鲤乡。民贫嗟辙涸，吏横正鸱张。谁与催贤令，速来仁一方。茅檐茨屋下，延颈望春阳。
简仙游宰黄瀛甫登二首·其一
作者：王迈
朝代：宋

为喜双鳬舄，将临九鲤乡。
民贫嗟辙涸，吏横正鸱张。
谁与催贤令，速来仁一方。
茅檐茨屋下，延颈望春阳。
简仙游宰黄瀛甫登二首·其二
作者：王迈
朝代：宋
体裁：五言律诗

诗要渊明赋，琴须宓子鸣。幸哉吾百里，行矣见双清。民瘼需绥抚，人才待作成。猪肝非我嗜，无事累高明。
简南剑倅赵用甫以夫同年二首
作者：王迈
朝代：宋

元戎择佐奏肤公，君以宗英在选中。紫气发硎光射斗，碧油草檄令飞风。莫嫌假手事权小，行拜真王位望穹。老我相期犹远大，朱虚要立万年功。岊亭邂逅又轻离，时事更翻几局棋。游宦明知同旦过，出山聊复救朝饥。屠龙笑我真何用，跃马追君已落迟。却有一般劣相肖，兰阶晚始长琼枝。
简南剑倅赵用甫以夫同年二首·其一
作者：王迈
朝代：宋
体裁：七言律诗

元戎择佐奏肤公，君以宗英在选中。紫气发硎光射斗，碧油草檄令飞风。莫嫌假手事权小，行拜真王位望穹。老我相期犹远大，朱虚要立万年功。
简南剑倅赵用甫以夫同年二首·其二
作者：王迈
朝代：宋

岊亭邂逅又轻离，时事更翻几局棋。游宦明知同旦过，出山聊复救朝饥。屠龙笑我真何用，跃马追君已落迟。却有一般劣相肖，兰阶晚始长琼枝。
简南剑倅赵用甫以夫同年二首·其二
作者：王迈
朝代：宋

岊亭邂逅又轻离，时事更翻几局棋。
游宦明知同旦过，出山聊復救朝饥。
屠龙笑我真何用，跃马追君已落迟。
却有一般劣相肖，兰阶晚始长琼枝。
简同年刁时中俊卿诗
作者：王迈
朝代：宋
体裁：古风

读君“老农诗”，一读三太息。君方未第时，忧民真恳恻。直笔诛县官，言言虹贯日。县官怒其讪，移文加诮斥。君笑答之书，抗辞如矢直。旁观争吐舌，此士勇无匹。今君已得官，一饭必念国。民为国本根，岂不思培植。其如边事殷，赋役烦且亟。虎营间二千，鸠工日数百。硬土烧炽窑，高岗舆巨石。山骨惨无青，犊皮腥带赤。羸者赪其肩，饥者菜其色。憔悴动天愁，搬移惊地脉。吏饕鹰隼如，攫拿何顾惜。交炭不论斤，每十必加一。量竹不计围，每丈必赢尺。军则新有营，谁念民无室。吏则日饱鲜，谁悯民艰食。州家费不赀，帑藏空储积。间有小人儒，旁献生财策。大帅令龚黄，岂愿闻此画。夏潦苦不多，秋旱势如炙。愿君在莒心，端不渝畴昔。蔡人即吾人，一视孰肥瘠。筑事宜少宽，纾徐俟农隙。至如浮屠宫，底用吾儒力。彼役犹有名，何名尸此役。君言虽怂恿，帅意竟缩瑟。同年义弟兄，王事同休戚。相辨色如争，相与情似昵。余言似太戆，有君前日癖。责人斯无难，亦合受人责。我既规君过，君盍砭我失。面谀皆相倾，俗子吾所嫉。
简同年刁时中俊卿诗
作者：王迈
朝代：宋

读君“老农诗，”一读三太息。君方未第时，忧民真恳恻。直笔诛县官，言言虹贯日。县官怒其讪，移文加诮斥。君笑答之书，抗辞如矢直。旁观争吐舌，此士勇无匹。今君已得官，一饭必念国。民为国本根，岂不思培植。其如边事殷，赋役烦且亟。虎营间二千，鸠工日数百。硬土烧炽窑，高岗舆巨石。山骨惨无青，犊皮腥带赤。羸者赪其肩，饥者菜其色。憔悴动天愁，搬移惊地脉。吏饕鹰隼如，攫拿何顾惜。交炭不论斤，每十必加一。量竹不计围，每丈必赢尺。军则新有营，谁念民无室。吏则日饱鲜，谁悯民艰食。州家费不赀，帑藏空储积。间有小人儒，旁献生财策。大帅令龚黄，岂愿闻此画。夏潦苦不多，秋旱势如炙。愿君在莒心，端不渝畴昔。蔡人即吾人，一视孰肥瘠。筑事宜少宽，纾徐俟农隙。至如浮屠宫，底用吾儒力。彼役犹有名，何名尸此役。君言虽怂恿，帅意竟缩瑟。同年义弟兄，王事同休戚。相辨色如争，相与情似昵。余言似太戆，有君前日癖。责人斯无难，亦合受人责。我既规君过，君盍砭我失。面谀皆相倾，俗子吾所嫉。
简同年刁时中俊卿诗
作者：王迈
朝代：宋

读君老农诗，一读三太息。
君方未第时，忧民真恳恻。
直笔诛县官，言言虹贯日。
县官怒其讪，移文加诮斥。
君笑答之书，抗辞如矢直。
旁观争吐舌，此士勇无匹。
今君已得官，一饭必念国。
民为国本根，岂不思培植。
其如边事殷，赋役烦且亟。
虎营间二千，鸠工日数百。
硬土烧炽窑，高岗舆巨石。
山骨惨无青，犊皮腥带赤。
羸者頳其肩，饥者菜其色。
憔悴动天愁，搬移惊地脉。
吏饕鹰隼如，攫拏何顾惜。
交炭不论斤，每十必加一。
量竹不计围，每丈必赢尺。
军则新有营，谁念民无室。
吏则日饱鲜，谁悯民艰食。
州家费不赀，帑藏空储积。
间有小人儒，旁献生财策。
大帅令龚黄，岂愿闻此画。
夏潦苦不多，秋旱势如炙。
愿君在莒心，端不渝畴昔。
蔡人即吾人，一视孰肥瘠。
筑事宜少宽，纾徐竢农隙。
至如浮屠宫，底用吾儒力。
彼役犹有名，何名尸此役。
君言虽怂惥，帅意竟缩瑟。
同年义弟兄，王事同休戚。
相辨色如争，相与情似暱。
余言似太戆，有君前日癖。
责人斯无难，亦合受人责。
我既规君过，君盍砭我失。
面谀皆相倾，俗子吾所嫉。
简复斋陈寺丞子表夫知丞并呈真西山
作者：王迈
朝代：宋

复斋吾之师，高山俨标致。仆尝函丈间，乞得四箴字。及来仕京华，登门愿受记。复斋首肯之，赠言简而毅。杀身可成仁，舍生甘取义。此生尚可轻，圭黍眇爵位。仆退书之绅，隽永言有味。充员京兆幕，万一可行志。赧颜斥吏胥，冷眼视权贵。婉婳孤无朋，旁观辄相忌。朝肆缉缉谗，暮遭申申詈。圣主初临轩，不才叨考试。诸贤惮生语，一律爱软媚。我喜众所惊，人取我必弃。间有植私恩，了不恤公议。枘凿不相投，罟擭焉得避。襆被去候潮，襁褓有幼稚。少需辰之良，解缆辞清渭。邂逅复斋子，入京方卸辔。为言东湖上，英才日以萃。穷伊洛渊源，传紫阳位置。要使莆三邑，薰为善良地。仆也间斯言，归心生两翅。平生真西山，赤心爱善类。诲我以沉潜，意同言小异。二公负名节，可望不可企。勇退在盛年，高卧看儿戏。我行拜二公，颜面傥无愧。作诗欠硬语，呈似贤昆季。谨勿示他人，恐为吾党累。
简宗弟无逸稼主簿
作者：王迈
朝代：宋
体裁：七言律诗

朅来才是早春时，过眼园林啭子规。看绝交书君介癖，读离骚赋我狂痴。断无清梦飞蓬岛，剩有冥搜到草池。闻说郎星遭孛彗，又添一恨上双眉。
简宗弟无逸稼主簿
作者：王迈
朝代：宋

朅来才是早春时，过眼园林啭子规。看绝交书君介癖，读离骚赋我狂痴。断无清梦飞蓬岛，剩有？搜到草池。闻说郎星遭孛彗，又添一恨上双眉。
简宗弟无逸稼主簿
作者：王迈
朝代：宋

朅来纔是早春时，过眼园林啭子规。
看绝交书君介癖，读离骚赋我狂痴。
断无清梦飞蓬岛，剩有{宀旲}搜到草池。
闻说郎星遭孛彗，又添一恨上双眉。
简延平李公足择善
作者：王迈
朝代：宋

昔人重相思，千里且命驾。我家去游洋，相望才四舍。偃息岂不思，吉服讵可借。惟凭一雁翔，敢望双凫下。日者闻琴堂，墨绶将解卸。东阁领群英，胜游当首夏。惠然访九仙，云物争迎迓。拂石纳晚凉，秉烛娱清夜。吉碑共摩挲，吉梦相矜诧。物色故老言，赤鲤何年化。题诗富锦囊，仙境为增价。是地近吾庐，过从何未暇。初传尚半疑，后信良多讶。世态如浮云，炎凉更代谢。高谊定不然，寄声来慰藉。
简延平李公足择善
作者：王迈
朝代：宋

昔人重相思，千里且命驾。
我家去游洋，相望纔四舍。
偃息岂不思，吉服讵可借。
惟凭一雁翔，敢望双鳬下。
日者闻琴堂，墨绶将解卸。
东阁领羣英，胜游当首夏。
惠然访九仙，云物争迎迓。
拂石纳晚凉，秉烛娱清夜。
吉碑共摩挲，吉梦相矜诧。
物色故老言，赤鲤何年化。
题诗富锦囊，仙境为增价。
是地近吾庐，过从何未暇。
初传尚半疑，后信良多讶。
世态如浮云，炎凉更代谢。
高谊定不然，寄声来慰藉。
简復斋陈寺丞子表夫知丞併呈真西山
作者：王迈
朝代：宋

復斋吾之师，高山俨标致。
仆尝函丈间，乞得四箴字。
及来仕京华，登门愿受记。
復斋首肯之，赠言简而毅。
杀身可成仁，舍生甘取义。
此生尚可轻，圭黍眇爵位。
仆退书之绅，隽永言有味。
充员京兆幕，万一可行志。
赧颜斥吏胥，冷眼视权贵。
婉婳孤无朋，旁观辄相忌。
朝肆缉缉谗，暮遭申申詈。
圣主初临轩，不才叨考试。
诸贤惮生语，一律爱软媚。
我喜众所惊，人取我必弃。
间有植私恩，了不恤公议。
枘凿不相投，罟擭焉得避。
幞被去候潮，襁褓有幼稚。
少需辰之良，解缆辞清渭。
邂逅復斋子，入京方卸辔。
为言东湖上，英才日以萃。
穷伊洛渊源，传紫阳位置。
要使莆三邑，熏为善良地。
仆也间斯言，归心生两翅。
平生真西山，赤心爱善类。
诲我以沉潜，意同言小异。
二公负名节，可望不可企。
勇退在盛年，高卧看儿戏。
我行拜二公，颜面傥无愧。
作诗欠硬语，呈似贤昆季。
谨勿示他人，恐为吾党累。
简林公似
作者：王迈
朝代：宋

穷猿不择木，祥凤宜栖竹。
高门结驷荣，陋巷一瓢足。
仕有时为贫，贫乃急于禄。
夫君何所欠，百事尽从欲。
新谐种玉婚，大敞堆金屋。
镜裏颜尚朱，庭前萱正绿。
中州不徜徉，炎海甘驰逐。
遂令君子心，度以小人腹。
我贫甚去年，全家久食粥。
独醒妬人醉，讥诮那免俗。
名节千载光，富贵一炊熟。
朋友严简书，敢以石攻玉。
简林公似
作者：王迈
朝代：宋

穷猿不择木，祥凤宜栖竹。高门结驷荣，陋巷一瓢足。仕有时为贫，贫乃急于禄。夫君何所欠，百事尽从欲。新谐种玉婚，大敞堆金屋。镜里颜尚朱，庭前萱正绿。中州不徜徉，炎海甘驰逐。遂令君子心，度以小人腹。我贫甚去年，全家久食粥。独醒妒人醉，讥诮那免俗。名节千载光，富贵一炊熟。朋友严简书，敢以石攻玉。
红蛛
作者：王迈
朝代：宋

空裏游丝十丈长，直垂一颗绛纱囊。
侬无喜事何须尔，往报槐花举子忙。
红蛛
作者：王迈
朝代：宋

空里游丝十丈长，直垂一颗绛纱囊。侬无喜事何须尔，往报槐花举子忙。
绍兴戒珠寺读右军祠堂碑
作者：王迈
朝代：宋

先祠石刻摩挲久，华胄遥遥企慕劳。
字古似观秦急就，词幽如读楚离骚。
不夸绝艺临池学，只羡清风誓墓高。
更有山居须问讯，拟携方士炼金膏。
绍兴戒珠寺读右军祠堂碑
作者：王迈
朝代：宋

先祠石刻摩挲久，华胄遥遥企慕劳。字古似观秦急就，词幽如读楚离骚。不誇绝艺临池学，只羡清风誓墓高。更有山居须问讯，拟携方士鍊金膏。
聚物
作者：王迈
朝代：宋

臧谷亡羊等是痴，塞翁失马浪成悲。
本非真鹿梦何准，未必无鰲钓且迟。
蛟龙暂与蚖蛇肆，鸿鹄那教燕雀知。
暮四朝三狙莫怒，会看挟乙走狐狸。
聚物
作者：王迈
朝代：宋

臧谷亡羊等是痴，塞翁失马浪成悲。本非真鹿梦何准，未必无鳌钓且迟。蛟龙暂与蚖蛇肆，鸿鹄那教燕雀知。暮四朝三狙莫怒，会看挟乙走狐狸。
腊肉
作者：王迈
朝代：宋

霜蹄削玉慰馋涎，却退腥荤不敢前。水饮一盂成软饱，邻翁当午息庖烟。
腊肉
作者：王迈
朝代：宋

霜蹄削玉慰馋涎，却退腥荤不敢前。
水饮一盂成软饱，隣翁当午息庖烟。
臂鹰诗
作者：王迈
朝代：宋

东邻年少养狞鹰，置之臂上拊玩频。呼来麾去性日驯，痴儿偶然见之嗔。鹰张利爪挐儿身，眇其只目视主人。主人初以鹰为戏，一日悔欲自断臂。非我类者其心异，吾赋鹰诗所以志。
臂鹰诗
作者：王迈
朝代：宋

东邻年少养狞鹰，置之臂上拊玩频。
呼来麾去性日驯，痴儿偶然见之嗔。
鹰张利爪挐儿身，眇其隻目视主人。
主人初以鹰为戏，一日悔欲自断臂。
非我类者其心异，吾赋鹰诗所以志。
自赞善相
作者：王迈
朝代：宋
体裁：七言绝句

三分相士七分非，又似枯臞又似肥。好待功成名遂后，烦君只画着蓑衣。
良月朔郊行问讯梅菊
作者：王迈
朝代：宋
体裁：七言律诗

夜半渐惊风作恶，朝来剩喜月为良。知梅有意商量雪，问菊何谋准备霜。和靖未吟先得趣，渊明欲断已无肠。物情荣悴胡关我，独酌悠然寓醉乡。
莲花
作者：王迈
朝代：宋

莲花出自淤泥中，过眼嫣然色即空。争似泥涂隐君子，褐衣怀玉古人风。
莲花
作者：王迈
朝代：宋

莲花出自淤泥中，过眼嫣然色即空。
争似泥涂隠君子，褐衣怀玉古人风。
菊花
作者：王迈
朝代：宋

忙裏何曾把酒卮，一秋心事付东篱。
等閒应被西风笑，寂寞黄花末有诗。
菊花
作者：王迈
朝代：宋

忙里何曾把酒卮，一秋心事付东篱。等閒应被西风笑，寂寞黄花末有诗。
蓬莱阁
作者：王迈
朝代：宋

历晋更唐岁月多，玩珠龙尚枕山阿。
绝怜蓬阁题元佑，敢拟兰亭记永和。
秦望数尖衔夕照，镜湖一綫暗烟莎。
登临未尽匆匆去，奈此千岩万壑何。
蓬莱阁
作者：王迈
朝代：宋

历晋更唐岁月多，玩珠龙尚枕山阿。绝怜蓬阁题元祐，敢拟兰亭记永和。秦望数尖衔夕照，镜湖一线暗烟莎。登临未尽匆匆去，奈此千岩万壑何。
蔡实甫能酒而道中无可口者见其吻噪成长篇戏之
作者：王迈
朝代：宋

吾祖方平至君家，丝麟谈笑酌流霞。麻姑绰约时在坐，痒处思得姑爪爬。我今与君岂其裔，弹指又经千百岁。文采风流今尚存，仙风道骨知谁继。今宵月明明更多，有客无酒如月何。唇乾吻噪甚背痒，安得玉壶泻金波。白玉楼台月如昼，屋贮阿娇车载酒。元君再会傥可期，我当起舞为君寿。
蔡实甫能酒而道中无可口者见其吻噪成长篇戏之
作者：王迈
朝代：宋

吾祖方平至君家，丝麟谈笑酌流霞。
麻姑绰约时在坐，痒处思得姑爪爬。
我今与君岂其裔，弹指又经千百岁。
文采风流今尚存，仙风道骨知谁继。
今宵月明明更多，有客无酒如月何。
唇干吻噪甚背痒，安得玉壶泻金波。
白玉楼台月如昼，屋贮阿娇车载酒。
元君再会傥可期，我当起舞为君寿。
西征延平道中偶成
作者：王迈
朝代：宋

羣羽斜飞欲刺空，谁能翦翼向笼中。
客程跋涉二千里，年纪侵寻五十翁。
酒有神通排磊块，书无灵圣困英雄。
相逢且说穷愁话，纔入修门莫说穷。
西征延平道中偶成
作者：王迈
朝代：宋

群羽斜飞欲刺空，谁能剪翼向笼中。客程跋涉二千里，年纪侵寻五十翁。酒有神通排磊块，书无灵圣困英雄。相逢且说穷愁话，才入修门莫说穷。
西征舣舟清洲投宿野店夜漏下数刻主媪为作粥与同行一饱成诗
作者：王迈
朝代：宋
体裁：古风

君不见淮阴彻侯未得志，胯下从人真短气。漂母以食拱而前，心许王孙当富贵。又不见文叔宏济艰难时，大树将军身从之。一夕相顾有馁色，芜蒌之粥甘如饴。丈夫自负不草草，刚肠似石那能拗。得时要拯万人饥，读书肯自谋温饱。诸公兼我非穷人，穷途谩尔君勿嗔。他年五鼎享台馈，须记此夕清洲滨。
西轩春坐
作者：王迈
朝代：宋

容膝都卢屋一间，图书左右任披翻。催诗急雨来迢递，吹面凉风过等閒。生意无边庭下草，清香不断畹中兰。日长无事真仙隐，作甚辛辛苦苦官。
西轩春坐
作者：王迈
朝代：宋

容膝都卢屋一间，图书左右任披翻。
催诗急雨来迢递，吹面凉风过等閒。
生意无边庭下草，清香不断畹中兰。
日长无事真仙隠，作甚辛辛苦苦官。
观猎行
作者：王迈
朝代：宋
体裁：古风

落日飞山上，山下人呼猎。出门纵步观，无遑需屐屧。至则闻猎人，喧然肆牙颊。或言岐径多，御者因追蹑。或言御徒希，声势不相接。或言器械钝，驰逐无所挟。或言卢犬顽，兽走不能劫。余笑与之言，善猎气不慑。汝方未猎时，战气先萎薾。弱者力不支，勇者胆亦怯。微哉一雉不能擒，虎豹之血其可喋。汝不闻去岁淮甸间，熊罴百万临危堞。往往被甲皆汝曹，何怪师行无凯捷。呜呼安得善猎与善兵，使我一见而心惬。
观风堂观丛刻
作者：王迈
朝代：宋

古碑真贋递相承，俗刻纷纷满笥縢。
最是可怜越山石，不应只弔剡溪藤。
观风堂观丛刻
作者：王迈
朝代：宋

古碑真赝递相承，俗刻纷纷满笥縢。最是可怜越山石，不应只吊剡溪藤。
许宰和篇至再用韵谢
作者：王迈
朝代：宋
体裁：古风

陶令束带对督邮，归来高兴潜有激。昌黎县斋饱读书，自谓此日足可惜。二贤诗留天地间，千载宝之为双璧。当官不妨文字乐，似此人物不时出。宦海风涛县为甚，文书束笋纷莫擘。许侯敏手良不难，错节居然逢匠石。宽租农扈享丰登，讲学如流苏废疾。笔力重于丈二殳，诗筒敏似尺一檄。句中之眼独心知，贻夺陶韩少人识。乡有达尊性爱士，县榻于堂赏英特。冰车雪辗笑钝迟，不尔续题尤富溢。穷冬四壁坐无聊，渴思一字车渠百。走仆乞取稛载归，底用黄金壮颜色。祇恐天上六丁闻，一夜取将烦霹雳。
许宰和篇至再用韵谢
作者：王迈
朝代：宋

陶令束带督邮读，归来高兴潜有激。
昌黎县斋饱读书，自谓此日足可惜。
二贤诗留天地间，千载宝之为双璧。
当官不妨文字乐，似此人物不时出。
宦海风涛县为甚，文书束笋纷莫擘。
许侯敏手良不难，错节居然逢匠石。
宽租农扈享丰登，讲学如流苏废疾。
笔力重於丈二殳，诗筒敏似尺一檄。
句中之眼独心知，贻夺陶韩少人识。
乡有达尊性爱士，县榻於堂赏英特。
冰车雪辗笑钝迟，不尔续题尤富溢。
穷冬四壁坐无聊，渴思一字车渠百。
走仆乞取稛载归，底用黄金壮颜色。
祗恐天上六丁闻，一夜取将烦霹雳。
试五墨五首
作者：王迈
朝代：宋

雪斋凡数种，此种出清漳。或作西斋号，南州许擅场。长沙游玩地，多有墨工奇。旧说胡光烈，今誇郑子仪。柯山叶茂实，胶法颇精坚。潘李今何处，斯人得正传。齐峰何处是，似亦出柯山。此是西山物，研磨双泪潸。墨上署臣字，必曾经进来。一年磨一寸，须作墨中魁。
试五墨五首·其一
作者：王迈
朝代：宋
体裁：五言绝句

雪斋凡数种，此种出清漳。或作西斋号，南州许擅场。
试五墨五首·其三
作者：王迈
朝代：宋
体裁：五言绝句

柯山叶茂实，胶法颇精坚。潘李今何处，斯人得正传。
试五墨五首·其二
作者：王迈
朝代：宋

长沙游玩地，多有墨工奇。
旧说胡光烈，今夸郑子仪。
试五墨五首·其二
作者：王迈
朝代：宋

长沙游玩地，多有墨工奇。旧说胡光烈，今誇郑子仪。
试五墨五首·其五
作者：王迈
朝代：宋
体裁：五言绝句

墨上署臣字，必曾经进来。一年磨一寸，须作墨中魁。
试五墨五首·其四
作者：王迈
朝代：宋
体裁：五言绝句

齐峰何处是，似亦出柯山。此是西山物，研磨双泪潸。
试石鼓墨得月字韵
作者：王迈
朝代：宋

水声响峥嵘，山势高嵂矹。我居山水间，瞥焉五阅月。看山宽眼界，听水清诗骨。妙理在浊醪，淡交寄薇蕨。翻书明月轩，瀹茗清泉窟。一雨酿黄梅，连朝来不歇。云疏漏檐光，晴意犹鹘突。卓午睡瞢腾，起来足不袜。搔首独无言，书空时咄咄。天宇未清夷，世途良臲？。丈夫志未酬，徒有冲冠发。俛头习科举，与俗聊汩汩。壮图要有待，非久黔吾突。富贵渐逼人，荣途轫须发。
试石鼓墨得月字韵
作者：王迈
朝代：宋
体裁：古风

水声响峥嵘，山势高嵂矹。我居山水间，瞥焉五阅月。看山宽眼界，听水清诗骨。妙理在浊醪，淡交寄薇蕨。翻书明月轩，瀹茗清泉窟。一雨酿黄梅，连朝来不歇。云疏漏檐光，晴意犹鹘突。卓午睡瞢腾，起来足不袜。搔首独无言，书空时咄咄。天宇未清夷，世途良臲�。丈夫志未酬，徒有冲冠发。俛头习科举，与俗聊汩汩。壮图要有待，非久黔吾突。富贵渐逼人，荣途轫须发。
试石鼓墨得月字韵
作者：王迈
朝代：宋

水声响峥嵘，山势高嵂矹。
我居山水间，瞥焉五阅月。
看山宽眼界，听水清诗骨。
妙理在浊醪，淡交寄薇蕨。
翻书明月轩，瀹茗清泉窟。
一雨酿黄梅，连朝来不歇。
云疏漏檐光，晴意犹鹘突。
卓午睡瞢腾，起来足不袜。
搔首独无言，书空时咄咄。
天宇未清夷，世途良臲𡰈。
丈夫志未酬，徒有衝冠髮。
俛头习科举，与俗聊汩汩。
壮图要有待，非久黔吾突。
富贵渐逼人，荣途轫须发。
读坡诗
作者：王迈
朝代：宋

先生诗笔觑天巧，国中往往无曹鲍。一读快如檄愈头，抓痒底用麻姑爪。千古词林有若人，谁复庸中誇佼佼。当年流落见丹心，悬知世道终难拗。玉堂岂不愿公留，群吠其如尨也狡。出入风波千万里，葛巾野服混蛮獠。饥来只字不堪煮，豆粥一盂粗可饱。跋前疐后竟何成，赢得清名占箕昴。与公同时富贵人，名字磨灭随虮蚤。丈夫当为不朽计，方寸莫被饥寒扰。
读坡诗
作者：王迈
朝代：宋

先生诗笔觑天巧，国中往往无曹鲍。
一读快如檄愈头，抓痒底用麻姑爪。
千古词林有若人，谁復庸中夸佼佼。
当年流落见丹心，悬知世道终难拗。
玉堂岂不愿公留，羣吠其如尨也狡。
出入风波千万里，葛巾野服混蛮獠。
饥来隻字不堪煮，豆粥一盂粗可饱。
跋前疐后竟何成，赢得清名占箕昴。
与公同时富贵人，名字磨灭随虮蚤。
丈夫当为不朽计，方寸莫被饥寒扰。
读庆元党人家乘
作者：王迈
朝代：宋

群伪欺天日，宋臣去国时。朝扶皇帝玺，暮植党人碑。楚众齐难胜，刘安晁遂危。抵龟公赞决，几事并先知。方喜儒宗用，无何学禁严。甘心师管晏，绝口说伊濂。天岂斯文丧，人忧善类歼。一鸣公甚伟，直气戢群憸。石显权倾帝，穰侯势逼王。群狐争伺夜，丹凤独鸣阳。阊阖辞天仗，洋川佩郡章。谁尝舒亶唾，有舌巧如簧。侂怒如关虎，曦谋比井蛙。公乎拚一死，国尔自忘家。庾亮尘难污，刘舆腻莫加。修名与姱节，皎皎玉无瑕。本朝诸大老，谥议两忠公。公去道乡远，名垂太史同。一时无显位，千载播清风。韩吕多孙子，毋须添乃翁。时流酣富贵，雅道冷如菰。甘附武韦势，相师张孔谀。识污随灶婢，气短事家奴。使读忠公传，还能泚颡无。
读庆元党人家乘·其一
作者：王迈
朝代：宋

羣僞欺天日，宋臣去国时。
朝扶皇帝玺，暮植党人碑。
楚众齐难胜，刘安晁遂危。
抵龟公赞决，几事併先知。
读庆元党人家乘·其一
作者：王迈
朝代：宋

群伪欺天日，宋臣去国时。朝扶皇帝玺，暮植党人碑。楚众齐难胜，刘安晁遂危。抵龟公赞决，几事并先知。
读庆元党人家乘·其三
作者：王迈
朝代：宋

石显权倾帝，穰侯势逼王。
羣狐争伺夜，丹凤独鸣阳。
阊阖辞天仗，洋川佩郡章。
谁尝舒亶唾，有舌巧如簧。
读庆元党人家乘·其三
作者：王迈
朝代：宋

石显权倾帝，穰侯势逼王。群狐争伺夜，丹凤独鸣阳。阊阖辞天仗，洋川佩郡章。谁尝舒亶唾，有舌巧如簧。
读庆元党人家乘·其二
作者：王迈
朝代：宋

方喜儒宗用，无何学禁严。
甘心师管晏，绝口说伊濂。
天岂斯文丧，人忧善类歼。
一鸣公甚伟，直气戢羣憸。
读庆元党人家乘·其二
作者：王迈
朝代：宋

方喜儒宗用，无何学禁严。甘心师管晏，绝口说伊濂。天岂斯文丧，人忧善类歼。一鸣公甚伟，直气戢群憸。
读庆元党人家乘·其五
作者：王迈
朝代：宋
体裁：五言律诗

本朝诸大老，谥议两忠公。公去道乡远，名垂太史同。一时无显位，千载播清风。韩吕多孙子，毋须添乃翁。
读庆元党人家乘·其六
作者：王迈
朝代：宋

时流酣富贵，雅道冷如菰。甘附武韦势，相师张孔谀。识污随灶婢，气短事家奴。使读忠公传，还能泚颡无。
读庆元党人家乘·其六
作者：王迈
朝代：宋

时流酣富贵，雅道冷如菰。
甘附武韦势，相师张孔谀。
识污随竈婢，气短事家奴。
使读忠公传，还能泚颡无。
读庆元党人家乘·其四
作者：王迈
朝代：宋
体裁：五言律诗

侂怒如关虎，曦谋比井蛙。公乎拚一死，国尔自忘家。庾亮尘难污，刘舆腻莫加。修名与姱节，皎皎玉无瑕。
读林去华居厚主簿省题
作者：王迈
朝代：宋

病夫夜不眠，五鼓始交睫。懒起比吴蚕，清梦飞庄蝶。恭承高轩过，不及倒屣接。惠我百篇诗，珠玑何炜烨。五言比长城，一望皆危堞。壮如广陵散，悲似阳关叠。音韵最清圆，格律尤妥帖。登坛裨将降，咒水小巫怯。永嘉富人物，往躅足追蹑。经术止斋陈，文章水心叶。林君游其门，早负贤关箧。乡校设皋比，户外纷屦屧。科目苦无凭，取舍如渔猎。入网多弱翰，上钩希巨鬣。西廊上奏篇，甲第仅书捷。低头矮屋中，壮气不萎薾。研朱点周易，修此清净业。焚香读楚词，时作真行帖。台府岁举员，求者例有挟。孤士乏梯媒，刚肠羞妇妾。诸公纵怜才，或被权势劫。谁能推挽之，士论得欣惬。
读林去华居厚主簿省题
作者：王迈
朝代：宋

病夫夜不眠，五鼓始交睫。
懒起比吴蚕，清梦飞庄蝶。
恭承高轩过，不及倒屣接。
惠我百篇诗，珠玑何炜烨。
五言比长城，一望皆危堞。
壮如广陵散，悲似阳关迭。
音韵最清圆，格律尤妥帖。
登坛裨将降，咒水小巫怯。
永嘉富人物，往躅足追蹑。
经术止斋陈，文章水心叶。
林君游其门，早负贤关箧。
乡校设皋比，户外纷屦屧。
科目苦无凭，取舍如渔猎。
入网多弱翰，上鈎希巨鬣。
西廊上奏篇，甲第仅书捷。
低头矮屋中，壮气不萎薾。
研朱点周易，修此清浄业。
焚香读楚词，时作真行帖。
台府岁举员，求者例有挟。
孤士乏梯媒，刚肠羞妇妾。
诸公纵怜才，或被权势劫。
谁能推輓之，士论得欣惬。
读渡江诸将传
作者：王迈
朝代：宋
体裁：诗

读到诸贤传，令人泪洒衣。功高成怨府，权盛是危机。勇似韩彭有，心如廉蔺希。中原岂天上，尺土不能归。
读王伯大都承奏疏
作者：王迈
朝代：宋

去非前日在端平，我以为兄不敢名。若使去非观此疏，须饶幼学作难兄。屡下丝纶唤不来，来时已作去安排。吾宗有此好兄弟，欲往从之天一涯。首疏明明点败棋，次篇字字比元龟。人中龙定子瞻是，殿上龙非安世谁。曳紫腰金满阙庭，被渠唤作集瓜蝇。适从何处来居此，面目人嫌鬼亦憎。金锁难羁五色麟，行藏如减国精神。可怜张禹孔光辈，气息奄奄泉下人。直道年来冷似菰，西山去后有人扶。王郎此段真奇特，又喜三山出介夫。佞夫苟贱粪甘尝，馀子危言袭故常。若使秉彝犹未灭，也须泚颡细思量。朝犯雷霆暮即行，灶间老婢莫猜惊。须知堂里饤头肉，不似山中野菜羹。近得故人盈纸书，却将取辱笑吾徒。世间自有可羞事，曾见欧阳责范无。聒耳喧啾厌毕逋，朝阳忍听凤凰孤。朝廷若贬饶州老，我亦甘心拜尹洙。
读王伯大都承奏疏·其一
作者：王迈
朝代：宋
体裁：七言绝句

去非前日在端平，我以为兄不敢名。若使去非观此疏，须饶幼学作难兄。
读王伯大都承奏疏·其七
作者：王迈
朝代：宋

佞夫苟贱粪甘尝，余子危言袭故常。
若使秉彝犹未灭，也须泚颡细思量。
读王伯大都承奏疏·其七
作者：王迈
朝代：宋

佞夫苟贱粪甘尝，馀子危言袭故常。若使秉彝犹未灭，也须泚颡细思量。
读王伯大都承奏疏·其三
作者：王迈
朝代：宋
体裁：七言绝句

首疏明明点败棋，次篇字字比元龟。人中龙定子瞻是，殿上龙非安世谁。
读王伯大都承奏疏·其九
作者：王迈
朝代：宋
体裁：七言绝句

近得故人盈纸书，却将取辱笑吾徒。世间自有可羞事，曾见欧阳责范无。
读王伯大都承奏疏·其二
作者：王迈
朝代：宋
体裁：七言绝句

屡下丝纶唤不来，来时已作去安排。吾宗有此好兄弟，欲往从之天一涯。
读王伯大都承奏疏·其五
作者：王迈
朝代：宋

金鏁难羁五色麟，行藏如减国精神。
可怜张禹孔光辈，气息奄奄泉下人。
读王伯大都承奏疏·其五
作者：王迈
朝代：宋

金锁难羁五色麟，行藏如减国精神。可怜张禹孔光辈，气息奄奄泉下人。
读王伯大都承奏疏·其八
作者：王迈
朝代：宋

朝犯雷霆暮即行，灶间老婢莫猜惊。须知堂里饤头肉，不似山中野菜羹。
读王伯大都承奏疏·其八
作者：王迈
朝代：宋

朝犯雷霆暮即行，竈间老婢莫猜惊。
须知堂裏饤头肉，不似山中野菜羹。
读王伯大都承奏疏·其六
作者：王迈
朝代：宋
体裁：七言绝句

直道年来冷似菰，西山去后有人扶。王郎此段真奇特，又喜三山出介夫。
读王伯大都承奏疏·其十
作者：王迈
朝代：宋
体裁：七言绝句

聒耳喧啾厌毕逋，朝阳忍听凤凰孤。朝廷若贬饶州老，我亦甘心拜尹洙。
读王伯大都承奏疏·其四
作者：王迈
朝代：宋
体裁：七言绝句

曳紫腰金满阙庭，被渠唤作集瓜蝇。适从何处来居此，面目人嫌鬼亦憎。
读诚斋新酒歌仍效其体
作者：王迈
朝代：宋

先生出奇作新酒，自作自歌自为寿。酒徒若欲举吾杯，先挽天河濯渠手。谁知先生诗更奇，刊落陈言付刍狗。俗人欲诵先生诗，先吸天浆漱渠口。古来作酒称杜康，作诗只说杜草堂。举世无人传得方，奄有二杜惟一杨。先生此味谁能尝，却曾见此糟蟹黄。一片入口风韵长，馀子祇慕大官羊。天公生我太迟后，不作先生牛马走。低头乞取酒百壶，咽下先生诗万首。先生骑鲸上天游，问著许侬知味否。
读诚斋新酒歌仍效其体
作者：王迈
朝代：宋

先生出奇作新酒，自作自歌自为寿。
酒徒若欲举吾杯，先挽天河濯渠手。
谁知先生诗更奇，刊落陈言付刍狗。
俗人欲诵先生诗，先吸天浆潄渠口。
古来作酒称杜康，作诗只说杜草堂。
举世无人传得方，奄有二杜惟一杨。
先生此味谁能尝，却曾见此糟蟹黄。
一片入口风韵长，余子祇慕大官羊。
天公生我太迟后，不作先生牛马走。
低头乞取酒百壶，嚥下先生诗万首。
先生骑鲸上天游，问着许侬知味否。
谢京尹惠酒馔
作者：王迈
朝代：宋
体裁：古风

逐客次江干，复此风雨夜。元戎念寂寥，更仆相慰藉。醽醁实珍肴，宠光生邸舍。妻孥共感戚，道路或猜讶。谓此偃蹇踪，横被弯弓射。彼哉簧正巧，或者石犹下。同志欲过从，避党辄惊怕。曾谓十连尊，理烦无顷暇。惠顾及无聊，多言莫为谢。平生仗信义，正色叱奸诈。此样不入时，致入人话靶。明时方献文，安得有谤骂。独以殿庐中，语言少假借。遂犯螳螂怒，间坐鸱鸮吓。先期入帘幕，坐是罹罟擭。公施不报恩，高义等嵩华。一言挟纩温，所嗜非酒炙。天日方清明，罪过宜宥赦。白璧可洗瑕，烦公叩造化。
谢京尹惠酒馔
作者：王迈
朝代：宋

逐客次江干，复此风雨夜。元戎念寂寥，更仆相慰藉。醽醁实珍肴，宠光生邸舍。妻孥共感戚，道路或猜讶。谓此偃蹇踪，横被弯弓射。彼哉簧正巧，或者石犹下。同志欲过从，避党辄惊怕。曾谓十连尊，理烦无顷暇。惠顾及无聊，多言莫为谢。平生仗信义，正色叱奸诈。此样不入时，致入人话靶。明时方献文，安得有谤骂。独以殿庐中，语言少假借。遂犯螳螂怒，间坐鸱鸮嚇。先期入帘幕，坐是罹罟擭。公施不报恩，高义等嵩华。一言挟纩温，所嗜非酒炙。天日方清明，罪过宜宥赦。白璧可洗瑕，烦公叩造化。
谢京尹惠酒馔
作者：王迈
朝代：宋

逐客次江干，復此风雨夜。
元戎念寂寥，更仆相慰藉。
醽醁实珍肴，宠光生邸舍。
妻孥共感戚，道路或猜讶。
谓此偃蹇踪，横被弯弓射。
彼哉簧正巧，或者石犹下。
同志欲过从，避党辄惊怕。
曾谓十连尊，理烦无顷暇。
惠顾及无聊，多言莫为谢。
平生仗信义，正色叱姦诈。
此样不入时，致入人话靶。
明时方献文，安得有谤駡。
独以殿庐中，语言少假借。
遂犯螳螂怒，间坐鸱鸮吓。
先期入帘幕，坐是罹罟擭。
公施不报恩，高义等嵩华。
一言挟纩温，所嗜非酒炙。
天日方清明，罪过宜宥赦。
白璧可洗瑕，烦公叩造化。
谢仙游许宰伯诩立续题名记招饮二首记乃崇清侍郎作
作者：王迈
朝代：宋

栽花次第满河阳，谁结寒根桃李场。鳌在三山惊赑屃，凫飞双舄费揄扬。春风折屐缘闻捷，腊雪开筵重借光。他日明堂需大木，桷榱或得入平章。忆昔琴堂宴士时，至今人诵壮行诗。政缘勇气填然跃，遂窃科名副所期。乡橐摛词光吐凤，邦侯瑑美稳蟠螭。乞留片石棠阴下，要写春风德政碑。
谢仙游许宰伯诩立续题名记招饮二首记乃崇清侍郎作·其一
作者：王迈
朝代：宋

栽花次第满河阳，谁结寒根桃李场。
鰲在三山惊赑屃，鳬飞双舄费揄扬。
春风折屐缘闻捷，腊雪开筵重借光。
他日明堂需大木，桷榱或得入平章。
谢仙游许宰伯诩立续题名记招饮二首记乃崇清侍郎作·其一
作者：王迈
朝代：宋

栽花次第满河阳，谁结寒根桃李场。鳌在三山惊赑屃，凫飞双舄费揄扬。春风折屐缘闻捷，腊雪开筵重借光。他日明堂需大木，桷榱或得入平章。
谢仙游许宰伯诩立续题名记招饮二首记乃崇清侍郎作·其二
作者：王迈
朝代：宋
体裁：七言律诗

忆昔琴堂宴士时，至今人诵壮行诗。政缘勇气填然跃，遂窃科名副所期。乡橐摛词光吐凤，邦侯瑑美稳蟠螭。乞留片石棠阴下，要写春风德政碑。
谢何察推鲫鲙
作者：王迈
朝代：宋

君家一筯万钱拚，分我银丝侑客欢。
芳饵得来珍丙穴，金刀落处照辛盘。
腹腴差迫诗肩瘦，鳞活能生酒面寒。
玉手行厨如许巧，说教鱼婢学应难。
谢何察推鲫鲙
作者：王迈
朝代：宋

君家一箸万钱拚，分我银丝侑客欢。芳饵得来珍丙穴，金刀落处照辛盘。腹腴差迫诗肩瘦，鳞活能生酒面寒。玉手行厨如许巧，说教鱼婢学应难。
谢政府馈金
作者：王迈
朝代：宋

大廷昔日曾空臆，时论忌人太疏直。
名公正色力主盟，寘之甲科免居乙。
殿庐今日忝校文，甘言如饴心所嫉。
或者欲植桃李恩，慨然为下雌黄笔。
头方直是不能圆，入险固应阴下石。
我公天下尽门生，仆荷知音心感激。
幸无贓墨辱门墙，犹免语人颜发赤。
感公具眼照人才，坠履遗簪犹爱惜。
临归多谢馈兼金，何日能为还白璧。
谢政府馈金
作者：王迈
朝代：宋
体裁：古风

大廷昔日曾空臆，时论忌人太疏直。名公正色力主盟，寘之甲科免居乙。殿庐今日忝校文，甘言如饴心所嫉。或者欲植桃李恩，慨然为下雌黄笔。头方直是不能圆，入险固应阴下石。我公天下尽门生，仆荷知音心感激。幸无赃墨辱门墙，犹免语人颜发赤。感公具眼照人才，坠履遗簪犹爱惜。临归多谢馈兼金，何日能为还白璧。
谢永福陈梦得见访
作者：王迈
朝代：宋
体裁：七言律诗

枝筇来访白云坳，绝异红尘势利交。把酒为君浇磊磈，携诗就我定推敲。不曾出市曾庞老，安得为云逐孟郊。古锦囊中多秀句，家元书史莫徒抄。
谢赵倅送双雉腊蹄
作者：王迈
朝代：宋
体裁：七言绝句

文雉双双彩翼开，闯笼照水不惊猜。想君当日中牟化，带得桑田驯底来。